Ώρα για αλυσίδες! Πως μπαίνουν Βήμα βήμα η διαδικασία!\nΟι αντιολισθητικές αλυσίδες χωρίζονται σε διάφορες κατηγορίες (με εύκαμπτο συρματόσχοινο, αλυσίδες με καρφιά, αλυσίδες αράχνες, αλυσίδες κουβέρτα και αλυσίδες από λάστιχο).\nΏρα για αλυσίδες! Πως μπαίνουν; Βήμα βήμα η διαδικασία!\n11.275 Επισκέψεις στο άρθρο (10/3/2022)\nΗ κακοκαιρία «Φίλιππος» είναι εδώ. Σε πολλές περιοχές δεν μετακινείσαι χωρίς αλυσίδες. Δες πως να τις βάλεις με 5 βήματα!\nΔες πως γίνεται για να μην αποκλειστείς!\nΜετά την κακοκαιρία «Ελπίδα» που μας ταλαιπώρησε πολύ, ήρθε η σειρά της κακοκαιρίας «Φίλιππος», με χιόνια σε πολλές περιοχές της χώρας. Αυτή τη στιγμή χιονίζει σε πολλές περιοχές της Αττικής, με τις αλυσίδες χιονιού να καλούνται για άλλη μια φορά να βοηθήσουν. Τι κάνω όμως σε περίπτωση που βρεθώ στο δρόμο και πρέπει να βάλω αλυσίδες για να φτάσω στον προορισμό μου;\nOι αντιολισθητικές αλυσίδες πρέπει να βρίσκονται πάντα στο χώρο αποσκευών του αυτοκινήτου σας, ειδικότερα όταν οι καιρικές συνθήκες στην περιοχή όπου ζείτε είναι κακές αλλά ακόμα κι αν χρειαστεί να κάνετε κάποιο ταξίδι. Οι αλυσίδες που θα προμηθευτείτε από το εμπόριο θα πρέπει να αντιστοιχούν στη διάσταση των ελαστικών σας και να μην είναι μεγαλύτερες αφού είναι πολύ πιθανό να βγουν ή ακόμα και να δημιουργήσουν προβλήματα στο ίδιο το αυτοκίνητο και συγκεκριμένα στην ανάρτηση ή και στα φρένα. Αφού λοιπόν έχετε αγοράσει τις αλυσίδες, θα πρέπει να γνωρίζετε σε ποιους τροχούς πρέπει να τοποθετηθούν. Φυσικά αυτοί είναι οι κινητήριοι τροχοί του αυτοκινήτου που σημαίνει ότι αν το αυτοκίνητο είναι προσθιοκίνητο θα πρέπει να τοποθετηθούν εμπρός και στο πισωκίνητο πίσω.\nΟ εξοπλισμός του αυτοκινήτου σας με ένα σετ αλυσίδων στο χώρο αποσκευών είναι όχι μόνο υποχρεωτικός κατά τους χειμερινούς μήνες, σύμφωνα με την Tροχαία.\nΠως βάζω αλυσίδες βήμα-βήμα!\nΠρώτα πρέπει να φορέσουμε ένα ζευγάρι γάντια, ώστε να προστατεύσουμε τα χέρια μας από το κρύο και διάφορα χτυπήματα. Στη συνέχεια απλώνουμε τις αλυσίδες πίσω από τον τροχό.\nΜετά θα πρέπει να πιάσουμε τις δύο άκρες του κεντρικού σωλήνα και να τις ενώσουμε στο άνω άκρο του τροχού, τραβώντας τες με δύναμη.\nΤραβάμε με δύναμη το γάντζο, ώστε να τεντωθεί η αλυσίδα γύρο από τον τροχό και τον περνάμε μέσα από το πλαστικό σε σχήμα U, που βρίσκεται στο κάτω μέρος.\nΕνώνουμε το γάντζο στο πάνω μέρος του τροχού σε τέτοιο σημείο, ώστε να είναι όσο το δυνατόν περισσότερο τεντωμένος. Μπαίνουμε στο αυτοκίνητο και κινούμαστε για λίγα μέτρα, ώστε να «πατήσει» η αλυσίδα στο ελαστικό. Ξανασφίγγουμε τον γάτζο και είμαστε έτοιμοι να φύγουμε!\nΟι κανόνες οδήγησης με αλυσίδες\nΈνα από τα σημαντικότερα βήματα για τη σωστή τοποθέτηση των αλυσίδων είναι η εξάσκηση.\nΌσο περισσότερη επιφάνεια του πέλματος του τροχού καλύπτεται με αλυσίδα, τόσο καλύτερη είναι η πρόσφυση, καθώς η επιφάνεια του τροχού που πλέον έχει αποκτήσει τα εξογκώματα της αντιολισθητικής αλυσίδας, μπορεί να «πιάσει» στο χιόνι ή στον πάγο και να κινήσει το όχημα.\nΟι αντιολισθητικές αλυσίδες χρησιμοποιούνται μόνο όταν το οδόστρωμα είναι ολισθηρό. Δε θα πρέπει να χρησιμοποιούνται όταν το όχημα κινείται σε καθαρό οδόστρωμα, καθώς προκαλούν φθορές τόσο στα ελαστικά, όσο και στο οδόστρωμα.\nΜε τις αντιολισθητικές αλυσίδες οι κινήσεις του οδηγού πρέπει να είναι απαλές, διότι μπορεί οι κινητήριοι τροχοί να έχουν μεγαλύτερη πρόσφυση, ενώ το ίδιο δε συμβαίνει με τους υπόλοιπους τροχούς.\nΗ ταχύτητα που ενδείκνυται να κινείται ένα όχημα όταν φέρει αντιολισθητικές αλυσίδες, δε θα πρέπει να ξεπερνά τα 30 με 40 χλμ./ώρα.


Αγιοβασιλέματα: Ένα μαγικό ταξίδι εκεί όπου ο Άγιος Βασίλης υπάρχει\nΑΓΙΟΒΑΣΙΛΕΜΑΤΑ: ΕΝΑ ΜΑΓΙΚΟ ΤΑΞΙΔΙ ΕΚΕΙ ΟΠΟΥ Ο ΑΓΙΟΣ ΒΑΣΙΛΗΣ ΥΠΑΡΧΕΙ\nby Πελιώ Παπαδιά/ 23 Δεκεμβρίου, 2020/ Δεν υπάρχουν Σχόλια/\nΗ Μαριέττα Κόντου είναι μαμά, ψυχολόγος και συγγραφέας. Με αυτήν της την τριπλή ιδιότητα τη φιλοξενούμε στο Τaλκ και συζητάμε για το πώς διαχειριζόμαστε το… φλέγον θέμα της ύπαρξης ή μη του Άγιου Βασίλη, ανάλογα με την ηλικία των παιδιών μας και το οικογενειακό μας πλαίσιο. Αφορμή το καινούργιο παιδικό βιβλίο της που μόλις κυκλοφόρησε από τις Εκδόσεις Μεταίχμιο και φέρει τον ευφάνταστο τίτλο… Αγιοβασιλέματα.\nΑγαπημένε μου Άγιε Βασίλη, μην έρθεις φέτος!\n«Η Ερμιόνη, η ηρωίδα μου», ξεκινάει την κουβέντα μας η Μαριέττα, «έπειτα από πολλή και ενδελεχή σκέψη αποφασίζει να γράψει ένα γράμμα στον Άγιο Βασίλη με ένα και μόνο αίτημα: “Να μην έρθει”! Για την ακρίβεια, του ζητά, για να υπάρχει ισορροπία και ισοτιμία στις σχέσεις τους, φέτος να τον επισκεφτεί εκείνη! Εκτός από το ότι έχει ξεχάσει από πέρυσι στο σπίτι της τις μπότες και τον σκούφο του, που θα τα χρειαστεί, το κορίτσι θέλει να τον δει λίγο παραπάνω, να τον χαρεί, να μην κοιμάται και τον χάσει ‒να μην μπει κι αυτός σαν τον κλέφτη από την καμινάδα‒ και να τον πείσει να της υποσχεθεί πως δεν θα έρχεται μόνο τα Χριστούγεννα, αλλά και άλλες εποχές για να μπορέσει να του δείξει κι αυτή όσα αγαπά: τη θάλασσα και το καλοκαίρι!»\nΚι αυτό είναι η αρχή ενός ταξιδιού σε έναν αλλιώτικο κόσμο, ενός ταξιδιού που θα της μείνει αξέχαστο! Το βιβλίο απευθύνεται σε όλες τις ηλικίες ανεξαιρέτως. «Δεν επιθυμώ να περάσω συγκεκριμένα μηνύματα ή τουλάχιστον όχι τόσο κατευθυντήρια όσο συνήθως το εννοούμε. Χαρά μου θα ήταν ο αναγνώστης κάθε ηλικίας να περπατήσει την ιστορία και να αφήσει τη φαντασία και το συναίσθημα να τον πάρουν από το χέρι. Όσοι αναγνώστες τόσα και τα μηνύματα. Ανοιχτότητα να υπάρχει και να συνδεόμαστε με τη χαρά και τη μαγεία που ο καθένας κρύβει βαθιά μέσα του…» χαμογελά η συγγραφέας και εξηγεί ότι χρωστούσε τα Αγιοβασιλέματα στους γιους της, μια και αρκετά νωρίς αποφάσισε να τους «πάρει» τη μαγεία και να τους προσγειώσει στον ρεαλισμό και στην πραγματικότητα! Σήμερα, λοιπόν, αρκετά χρόνια μετά, θεωρεί ότι τα αγόρια της δεν ήταν έτοιμα για κάτι τέτοιο και αυτό φάνηκε τόσο από την αντίδρασή τους τότε όσο και από την τωρινή. «Αν και κοντά στην ενηλικίωση δεν μου το συγχωρέσανε ποτέ, μου το κρατούν ακόμη!» εξομολογείται.\nΗ «κατάλληλη ηλικία»\nΣτο σημείο αυτό εξομολογούμαι κι εγώ με τη σειρά μου στην Μαριέττα ότι εμείς ως οικογένεια ποτέ δεν καλλιεργήσαμε στα παιδιά τον μύθο της ύπαρξης του Άγιου Βασίλη. Τους «πήραμε», όπως κι εκείνη, κι εμείς τη μαγεία νωρίς, όμως δεν διαμαρτυρήθηκαν. Θυμάμαι πως ο μεγάλος τον πίστεψε μέχρι τα τέσσερα χρόνια του, όταν και του εξηγήσαμε τον αληθινό ρόλο του. Άλλωστε ρωτούσε πολλά και μας φαινόταν λίγο… κοροϊδία να αναπαράγουμε κάθε χρόνο κάτι που δεν του έμοιαζε λογικό. Τη μικρή μάλλον δεν την άφησε ποτέ να πιστέψει ο μεγάλος. Όμως, όλα αυτά τα χρόνια, στο σπίτι μας πάντοτε συζητάμε για τον Άγιο Βασίλη, χαριτολογούμε για τα δώρα που μας φέρνει, του αφήνουμε τις λιχουδιές του και τον λατρεύουμε, απλώς μόνο ως σύμβολο! Όσο, λοιπόν, κι αν έχουμε «κατηγορηθεί» ότι με την ενήλικη λογική και τον ρεαλισμό μας καταστρέψαμε την πιο λατρεμένη παιδική φαντασίωση παγκοσμίως, επιμένουμε ότι η αλήθεια δεν στέρησε ούτε και στερεί από τα παιδιά μας τη μαγεία του μύθου, στον οποίον, όσο κι αν ακούγεται παράδοξο, πιστεύουμε. Επομένως, δεν θεωρώ ότι βιαστήκαμε, αλλά βρίσκω πολλούς διαφωνούντες που με κάνουν να αναρωτιέμαι αν υπάρχει μια «κατάλληλη», αποδεκτή, ηλικία αποκάλυψης της αλήθειας, μια ηλικία καθοριστική που το παιδί καταλαβαίνει ή αυτή έχει να κάνει αποκλειστικά και μόνο με τη στάση των γονέων.\n«Δεν πιστεύω στα ηλικιακά όρια», μου απαντά ξεκάθαρα η Μαριέττα Κόντου. «Η επιλογή τού πότε το παιδί ανακαλύπτει ότι δεν υπάρχει Άγιος Βασίλης είναι ένας συνδυασμός παραμέτρων: ο τρόπος που μεγαλώνει, ο τρόπος που αντιμετωπίζεται από τους γονείς, η θέση που έχει η φαντασία στην οικογένεια, ο χώρος που αφήνεται στο παιδί να την αναπτύξει (θεμελιώδες αίτημα της παιδικότητας), ο ίδιος ο χαρακτήρας του κάθε παιδιού και ο τρόπος που προσεγγίζει τα πράγματα, τη φύση τους και την αλήθεια τους είναι συνθήκες που καλό είναι να λάβουμε υπόψη μας. Η στάση των γονιών παίζει ρόλο, αλλά η προσωπικότητα του παιδιού τον μεγαλύτερο. Για την περίπτωσή σας, δεν ξέρω να σου πω αν προηγήθηκε η δική σας απόφαση να πείτε εξαρχής την αλήθεια και θεωρήσατε ότι το παιδί δεν θα πίστευε τον μύθο ή σας πρόλαβε ο μικρός και σας ενημέρωσε με τη συμπεριφορά του ότι πιστεύει αυτά που βλέπει με τα ίδια του τα μάτια και όχι αυτά που δεν βλέπει, αυτό το γνωρίζετε εσείς και αφορά την δική σας οικογενειακή ιστορία», μου εξηγεί. «Μπορώ, όμως, να σου πω ότι ακόμη και αν τα παιδιά ρωτούν πολλά, δεν είναι ανάγκη να τους τα αποκαλύψουμε όλα ή τουλάχιστον όχι παραπάνω από αυτό που ρωτάνε, μέχρι εκεί, γιατί μέχρι εκεί αναρωτιούνται ή είναι έτοιμα να ακούσουν. Η μαγεία, για να υπάρξει και να διατηρηθεί, θέλει φαντασία και πίστη, αισιοδοξία και ονείρεμα. Όταν τα δίνουμε αυτά στα παιδιά μας και δεν τους τα στερούμε τότε δεν τους έχουμε κλέψει τίποτα…»\nΌπως καταλαβαίνετε η απάντηση δεν είναι μία και μοναδική, ούτε η σχέση μεταξύ φαινομένου και ερμηνείας γραμμική. «Κάθε οικογένεια έχει τη δική της λογική, τη δική της αρχιτεκτονική και τα δικά της όρια», συνεχίζει η Μαριέττα. «Όπως εσείς αγκαλιάσατε έναν τρόπο να προσεγγίσετε το θέμα του Άγιου Βασίλη απέναντι στα παιδιά σας, έτσι και κάποιοι άλλοι γονείς μπορεί να επιλέξουν για τους δικούς τους λόγους το αντίθετο: να μη χαθεί η παράδοση, το έθιμο και πάει λέγοντας. Ή μπορεί να υπάρχουν κι άλλοι λόγοι, βαθύτεροι και πιο δομικοί», τονίζει.\nΗ Ερμιόνη και τα παραμύθια\nΗ Ερμιόνη, η πρωταγωνίστρια στα Αγιοβασιλέματα, πιστεύει στον Άγιο Βασίλη. «Δεν έχει καμιά αγωνία, ποίηση έχει μέσα της κι έναν παιδικό ρεαλισμό που παντρεύεται με τη φαντασία και την αγνότητα και της δίνουν μια ακαταμάχητη ικανότητα να είναι πολύ πιο κοντά στο υπερβατικό από έναν υπερρεαλιστή ενήλικο», περιγράφει η δημιουργός την ηρωίδα της. «Επομένως δεν της περνά από το μυαλό ότι κάτι δεν πάει καλά, δεν σκέφτεται το ψέμα ή την απάτη· το αντίθετο, είναι πεπεισμένη για την ύπαρξη του Άγιου Βασίλη, απλώς θέλει να αλλάξει λίγο τους όρους και έχει αυτή την αίσθηση παντοδυναμίας ότι μπορεί να το καταφέρει». Και, με τον τρόπο της, το καταφέρνει!\nΠαρακολουθώντας το ταξίδι της Ερμιόνης προς τον Άγιο Βασίλη, συναντάμε μια σειρά από αναφορές σε αγαπημένα κλασικά παραμύθια. «Η ιδέα υπήρχε σχεδόν πάντα μέσα μου και ήρθε να συναντήσει την παιδική μου φαντασίωση-βεβαιότητα ότι ο Άγιος Βασίλης κατοικεί στις ρίζες ενός τεράστιου υπεραιωνόβιου δέντρου, που θα μπορούσα να επισκεφτώ αν έβρισκα τρόπο να τρυπώσω μέσα στον κορμό και να γλιστρήσω μέχρι εκεί. Το γράμμα, λοιπόν, της Ερμιόνης και η περίεργη αρχή του ήταν η δική μου παιδική φωνή, που δεν κατάφερε ποτέ να γράψει αυτό το γράμμα εγκαίρως…» θυμάται. «Ο Κοντορεβιθούλης με τα χρωματιστά πετραδάκια στην τσέπη του, που τα αφήνει πίσω για να μη χάσει τον δρόμο, υπάρχει μέσα στην αφήγησή μου σίγουρα έντονα, όπως υπάρχουν επίσης και στοιχεία από τον Αίσωπο και τα ανθρωπόμορφα ζώα του. Ο Κοντορεβιθούλης είναι το αιώνιο σύμβολο της γενναίας παιδικότητας, που φοβάται τον απογαλακτισμό και φροντίζει να διατηρήσει εκείνα τα στοιχεία (πετραδάκια) που θα τον βοηθήσουν να μην ξεχάσει ποτέ από πού ξεκίνησε, ποιες είναι οι ρίζες του και πότε θα είναι έτοιμος να υποδεχτεί την ενηλικίωση. Τα ζώα, πάλι, είναι ένα ισχυρό και πολύ αγαπημένο σύμβολο για τα παιδιά, που ταυτίζονται ευκολότερα μαζί τους και αντιλαμβάνονται τα μηνύματα και τους συσχετισμούς με έναν παιγνιώδη τρόπο.\nΩς ταλαιπωρημένη μάνα, μια φράση που ξεχώρισα από το βιβλίο είναι η ακόλουθη «… και τι δε θα ’δινε να υπήρχε κι ένας Άγιος Βασίλης για τους μπαμπάδες και τις μαμάδες, να τους φέρνει δώρα και να τα βρίσκουν κάτω από το δέντρο». Νομίζω πως όλοι οι γονείς το λαχταράμε αυτό, αλλά οι δικές μας ανάγκες δεν εισακούγονται πια. Ρωτώ, λοιπόν, τη Μαριέττα πόσο φταίμε για την ‒κατά τη γνώμη μου‒ παιδοκεντρική κοινωνία που έχουμε δημιουργήσει και τι μπορούμε να κάνουμε για να συναντήσουμε κι εμείς, έστω και στα όνειρά μας, ξανά τον Άγιο Βασίλη; Μήπως, άραγε, να ξεκινούσαμε με το να του στείλουμε ένα γράμμα;\n«Ίσως βλέπουμε λίγο διαφορετικά τα πράγματα ή από άλλη οπτική», μου απαντά. «Η ικανοποίηση ή μη των αναγκών μας έχει να κάνει σε μεγάλο βαθμό με την αξία που δίνουμε σε αυτές τις ανάγκες. Είναι αλήθεια πως όταν γινόμαστε γονείς αφήνουμε χώρο πολύ για να μπουν τα παιδιά μας, να χωρέσουν στη ζωή μας, να βολευτούν και να νιώσουν ασφαλή. Αυτό δεν κάνει απαραίτητα παιδοκεντρική την κοινωνία μας, αλλά μάλλον σχετίζεται με την ωρίμαση του ατόμου, τον περιορισμό του εγωισμού του, την αναθεώρηση των προτεραιοτήτων του, την ανάληψη ευθύνης απέναντι στα παιδιά του, που δεν έχουν την δύναμη και την ικανότητα όσο είναι μικρά να αυτονομηθούν και να ζήσουν αυθύπαρκτα. Δεν είναι πουθενά όμως γραμμένο ότι δεν έχουν αξία και οι δικές του ανάγκες ή ότι δεν μπορεί ο καθένας μας να βρει τον τρόπο να ισορροπεί στη μέση της διαδρομής χωρίς υπερβολές και χωρίς να κουβαλάει μέσα του παράπονα στέρησης. Τα παιδιά είναι καλό να γνωρίζουν ότι έχουν και οι γονείς ανάγκες και ότι είναι σημαντικό να είναι όλοι ευχαριστημένοι σε μια οικογένεια, χωρίς να θυσιάζεται ο ένας ή ο άλλος. Δεν ξέρω αν η υπεράσπιση και η προστασία και των ενήλικων ή και παιδικών μας αναγκών θα ξεκινήσει από ένα γράμμα στον Άγιο Βασίλη, σίγουρα όμως το να μην πάψουμε να ονειρευόμαστε όσο κι αν έχουμε μεγαλώσει και να κυνηγάμε τα όνειρά μας με πίστη είναι κάτι που και στις δικές μας πλάτες θα βάλει φτερά αλλά και στων παιδιών μας, που πάνω από όλα θέλουν να μας βλέπουν χαρούμενους και ευτυχισμένους!»\nΑπόσπασμα από παλαιότερα κείμενο που έχει γράψει και δημοσιεύσει η Μαριέττα Κόντου για τον Άγιο Βασίλη και που εξακολουθεί να πιστεύει στην αλήθεια του…\n«Είναι φορές που κάνω λάθη. Πολλά. Και σας ζητώ συγγνώμη. Δεν καταφέρνω να σας φέρνω πάντα αυτό που μου ζητάτε. Άλλες φορές μπορεί να μπερδευτώ από τα πολλά δρομολόγια, άλλες να διαβάσω λάθος κι άλλες να μη με φτάσουν τα χρήματα γιατί ναι, όσο κι αν σας φαίνεται περίεργο δεν είμαι πλούσιος. Είναι και κάποιες φορές που σκέφτομαι πριν σας φέρω κάτι, αν θα είναι καλό για σας. Κι αυτό πραγματικά είναι από τα πιο δύσκολα. Μπορεί μια ευχή σας να την πραγματοποιήσω αρκετό καιρό μετά. Δεν είναι πως δεν σας έδωσα σημασία, είναι που σκέφτηκα και συμβουλεύτηκα και τους βοηθούς μου πως αυτό είναι το καλύτερο για σας ή αυτό που εγώ μπορούσα να κάνω εκείνη τη χρονιά. Μη μου θυμώσετε. Προσπαθώ για το καλύτερο, αλλά δεν σημαίνει ότι τα καταφέρνω πάντα. Και προπαντός δεν είμαι τέλειος. Δεν είμαι μάγος, αλλά ούτε και θεός. Είμαι ένα πνεύμα χαρούμενο, με γέλιο τρανταχτό, φτιαγμένος από όλα τα δικά σας γέλια μαζί. Οικογένεια μου είστε εσείς και θα υπάρχω όσο θα πιστεύετε σ’ εμένα. Κι ας κάνω λάθη…»\nΤο βιβλίο της Μαριέττας Κόντου Αγιοβασιλέματα κυκλοφορεί από τις Εκδόσεις Μεταίχμιο σε εικονογράφηση Βασίλη Κουτσογιάννη.\nTags: Αγιοβασιλέματα, Άγιος Βασίλης, Βιβλίο, Εκδόσεις Μεταίχμιο, Μαριέττα Κόντου, Μεταίχμιο, παιδικά χριστουγεννιάτικα βιβλία, παιδικό βιβλίο, Υπάρχει Άγιος Βασίλης;, χριστουγεννιάτικα βιβλία, χριστουγεννιάτικα βιβλία για παιδιά, ψυχολογία


15 χειροποίητα χριστουγεννιάτικα στολίδια για να πάρετε ιδέες - modernmoms\n15 χειροποίητα χριστουγεννιάτικα στολίδια για να πάρετε ιδέες\nΤα χριστούγεννα πλησιάζουν, γεγονός που σημαίνει ότι ήρθε η ώρα να αρχίσουμε το στόλισμα!\nΦυσικά, η εύκολη λύση είναι να χρησιμοποιήσουμε τα έτοιμα στολίδια που ήδη έχουμε ή να πάμε να αγοράσουμε καινούργια, ωστόσο τα χειροποίητα χριστουγεννιάτικα στολίδια έχουν ξεχωριστή αξία και δίνουν στο χριστουγεννιάτικο δέντρο μας μια πραγματικά μοναδική εμφάνιση! Επιπλέον, η διαδικασία δημιουργίας τους είναι διασκεδαστική για όλη την οικογένεια και μας προσφέρει ευχαρίστηση.\nΠάρτε λοιπόν μερικές ιδέες για εντυπωσιακά και πρωτότυπα χειροποίητα χριστουγεννιάτικα στολίδια που θα κάνουν τα φετινά Χριστούγεννα ακόμη πιο μαγικά!\n1. Φτιάξτε ένα χαριτωμένο στεφάνι από κουμπιά για το δένδρο σας.\n2. Ένα υπέροχο δένδρο φτιαγμένο από ρολά χαρτιού περιτυλίγματος.\n3. Μπορείτε να χρησιμοποιήσετε κομμάτια του Scrabble για να δημιουργήσετε ένα στολίδι με το όνομα σας ή με μια φράση που θυμίζει Χριστούγεννα.\n4. Βάλτε τα παιδιά σας να αφήσουν τα δαχτυλικά τους αποτυπώματα για να δημιουργήσετε αυτό το υπέροχο στολίδι.\n5. Χρησιμοποιήστε σελίδες βιβλίων, εφημερίδων ή παρτιτούρων για να καλύψετε τις κλασσικές σας μπάλες για το δένδρο!\n6. Υπέροχα κουδουνάκια για να στολίσετε το δένδρο σας!\n7. Τα χάρτινα στολίδια είναι συνηθισμένα, αλλά αυτά τα 3D χάρτινα στολίδια είναι κάτι εντελώς διαφορετικό.\n8. Τα στολίδια φτιαγμένα από αποξηραμένα φρούτα είναι όμορφα και μυρίζουν υπέροχα!\n9. Φέρτε τα μέσα έξω με αυτό το τόσο απλό, αλλά εντυπωσιακό στολίδι κουκουνάρι.\n10. Τα μανταλάκια μπορούν να χρησιμοποιηθούν για να δημιουργήσετε υπέροχες χιονονιφάδες.\n11. Μια έξυπνη τεχνική για την δημιουργία ενός υπέροχου και πρωτότυπου στολιδιού σε σχήμα μπάλας, το οποίο μπορείτε να γεμίσετε με φωτάκια ή κουδουνάκια.\n12. Μια έξυπνη ιδέα είναι και αυτή που θέλει τη χρήση όλων των μονόλεπτων ή δίλεπτων που βρίσκετε εδώ κι εκεί!\n13. Τα Αλεξανδριανά αποτελούν ένα είδος λουλουδιού που είναι κατεξοχήν συνδεδεμένο με τα Χριστούγεννα και η λινάτσα του δίνει μια υπέροχη ρουστίκ πινελιά.\n14. Φτιάξτε την δική σας λίστα δώρων σε ένα υπέροχο στολίδι!\n15. Χρησιμοποιήστε ένα τουβλάκι Jenga και δημιουργήστε έναν υπέροχο χιονάνθρωπο ή οτιδήποτε άλλο εσείς θέλετε.\nΠροηγούμενο άρθροH Πανέμορφη Ιστορία ενός Μωρού και του Σκύλου του που έχουν Kατακτήσει ΟΛΟ το Διαδίκτυο!


Ποια ντέρμπι; Η Λιβαδειά δίνει τίτλο! - Onsports.gr\nΛευτέρης Μπακολιάς 31 Ιανουαρίου 2012, 17:29\nΠοια ντέρμπι; Η Λιβαδειά δίνει τίτλο!\nΗ αγωνιστική που ακολουθεί, δεν περιλαμβάνει (θεωρητικά πάντα) κάποιο δύσκολο ματς για τον Παναθηναϊκό.\nΤουλάχιστον αυτό θα σκεφτούν πολλοί, βλέποντας τα αποτελέσματα που έχει φέρει μέχρι τώρα ο Λεβαδειακός στο πρωτάθλημα. Ευτυχώς, όμως, που μιλάμε για το «τριφύλλι».\nΓια την ομάδα δηλαδή που μέχρι τώρα βρίσκεται με άνεση στην κορυφή, επειδή πολύ απλά δεν έχει αλαζονεία, σέβεται το άθλημα και κυρίως, σέβεται τον κάθε αντίπαλο όσο ακριβώς του αρμόζει. Πόσο μάλλον τώρα, που το διπλό στην Λιβαδειά μπορεί να δώσει τον τίτλο!\nΣάββατο βράδυ οι «πράσινοι» επιβάλλεται να στείλουν μήνυμα. Στην… Θεσσαλονίκη, εκεί που μια μέρα αργότερα θα δοκιμάζεται ο Ολυμπιακός απέναντι στον ΠΑΟΚ που είναι ανεβασμένος ψυχολογικά και σαφώς θα θέλει να δείξει σε όλους πως είναι εδώ. Το αν θα τα καταφέρει, δεν το γνωρίζουμε. Αλλά για τον Παναθηναϊκό που ούτως ή άλλως τα πάντα εξαρτώνται απ’ τον ίδιο, το δέλεαρ είναι μεγάλο.\nΔιότι αν το «τριφύλλι» επικρατήσει στην πόλη της Βοιωτίας, στην χειρότερη των περιπτώσεων θα έχει το +5. Κοινώς, θα έχει το δικαίωμα για μια γκέλα στα συνεχόμενα δύσκολα ματς που ακολουθούν και ειδικά στη σειρά των ντέρμπι (ΠΑΟΚ εντός, ΑΕΚ εκτός, ΟΣΦΠ εντός).\nΜε λίγα λόγια, νικάς στη Λιβαδειά, γεμίζεις άγχος τον Ολυμπιακό και τον αναγκάζεις να παίζει με την πλάτη στον τοίχο σε μια έδρα που θεωρητικά τουλάχιστον δεν είναι καθόλου μα καθόλου φιλόξενη για τον οποιοδήποτε αντίπαλο.\nΈστω κι αν αυτή τη φορά οι «ερυθρόλευκοι» επέλεξαν να κρατήσουν χαμηλούς τόνους και να μη στείλουν ελικόπτερα, τανκς, τον ΟΗΕ και τον Ομπάμα για να προστατευθεί η αποστολή του.\nΣυν τοις άλλοις, οι «πράσινοι» έχουν ακόμη ένα τεράστιο συν στην όλη υπόθεση. Τον κόσμο τους. Τα 800 εισιτήρια που πήραν για την Λιβαδειά, δεν αρκούν. Κακά τα ψέματα, όλο το γήπεδο Παναθηναϊκοί θα είναι. Σε αυτόν τον τομέα το «τριφύλλι» δεν θα έχει θέμα.\nΈδρα του θα είναι. Και αυτός ο κόσμος αρκεί για να σπρώξει την ομάδα στη νίκη, υπερκαλύπτοντας το οποιοδήποτε αγωνιστικό κενό προκύψει. Πάντα σε συνδυασμό με τον σεβασμό που έχει ο Παναθηναϊκός στον κάθε αντίπαλο.\nΓεγονός που φάνηκε και κόντρα στην Δόξα την περασμένη Κυριακή. Καθώς οι «πράσινοι» δεν έδειξαν σε καμία περίπτωση πως έχουν την λογική ότι θα πάρουν κάποια ματς μόνο και μόνο με την φανέλα τους.\nΜε λίγα λόγια, για να μην το κουράζουμε κιόλας, αυτή η αγωνιστική είναι ικανή να δώσει τον τίτλο στον Παναθηναϊκό. Δεν είναι σίγουρο, αλλά αν εσύ κάνεις το χρέος σου, τότε θα είσαι ένα βήμα πιο κοντά, περιμένοντας παράλληλα ένα «δωράκι» από Θεσσαλονίκη μεριά.\nΑγωνιστικό δωράκι, για να μην δημιουργούνται και παρεξηγήσεις απ’ όσους θεωρούν πως η κάθε ομάδα επιβάλλεται να τους λέει «καλώς ήρθατε, περάστε προς την εστία μας».\nΌσον αφορά τα διοικητικά τώρα, το πράγμα είναι ξεκάθαρο. Τη δεδομένη στιγμή η ομάδα μπορεί να υπολογίζει μόνο… στον εαυτό της.\nΤο θέμα με τους Άραβες τράβηξε, μέχρι να αλλάξει ο νόμος… ζήσε Μάη μου, οπότε ο μόνος πραγματικός… επενδυτής, είναι ο Φερέιρα με τους παίκτες του. Διότι αν κατορθώσουν να πάρουν τον τίτλο, θα βάλουν 20 εκατ. ευρώ στα ταμεία. Από εκεί και πέρα, τίποτα στον ορίζοντα. Μακάρι να αλλάξει αυτό… Μέχρι τότε, δεν μπορεί κανείς να ελπίζει οπουδήποτε…\n8 λεπτά πριν ΠΑΟΚ: Ώρα για ανασύνταξη\n16 λεπτά πριν Παναθηναϊκός: Αγωνίας συνέχεια!\n34 λεπτά πριν Σούπερ Αντετοκούνμπο, διέλυσε τους Καβς! (videos)\n49 λεπτά πριν Καιρός: Κρύο, βροχές και χιόνια στα βουνά το Σαββατοκύριακο


Μετά την αλλήθωρη Χάιντι τώρα και η αλλήθωρη αγριόγατα - Ειδήσεις Newsit.gr\nNewsit / Παράξενες Ειδήσεις / Μετά την αλλήθωρη Χάιντι τώρα και η αλλήθωρη αγριόγατα\nΔημοσιεύθηκε: 16.02.2011 | 16:53\nΗ ομάδα που φροντίζει τον Φρανκ θεωρεί ότι γεννήθηκε αλλήθωρος, σε αντίθεση με το οπόσουμ, την Χάιντι, της οποίας ο στραβισμός προέκυψε από την κακή διατροφή σε μικρότερη ηλικία.\n«Νομίζω ότι πολλοί άνθρωποι προφανώς έρχονται στο ζωολογικό κήπο για να τον δουν», είπε η επικεφαλής του κήπου, Κατρίν Ερνστ στο Ρόιτερς.\n«Κάθονται μπροστά από το κλουβί του και φωνάζουν το όνομά του…μπορώ να το ακούω από το γραφείο μου εδώ κοντά», λέει η ίδια.\nΑυτό το είδος της αγριόγατας συναντάται στη Βόρεια και Νότια Αμερική. Η ομάδα που φροντίζει τον Φρανκ θεωρεί ότι γεννήθηκε αλλήθωρος, σε αντίθεση με το οπόσουμ, την Χάιντι, της οποίας ο στραβισμός προέκυψε από την κακή διατροφή σε μικρότερη ηλικία.\nΤο ηλικίας δυόμισι ετών οπόσουμ έγινε γνωστό στη Γερμανία όταν η φωτογραφία του δημοσιεύτηκε στην εφημερίδα Bild τον Δεκέμβριο.\nΊσως όμως η διασημότητα να μην χτυπήσει τελικά την πόρτα του Φρανκ. Η Bild δημοσίευσε φωτογραφία του με σχετικό άρθρο την περασμένη εβδομάδα και μέχρι στιγμής ο ζωολογικός κήπος δεν έχει δεχτεί καμία προσφορά από… το Χόλιγουντ, λέει η Ερνστ.


ΑΠΑΝΤΑ ΟΡΘΟΔΟΞΙΑΣ: ο π. Ιουστίνος από το Φρέαρ του Ιακώβ στον Άγιο Γεώργιος Διονύσου.\nο π. Ιουστίνος από το Φρέαρ του Ιακώβ στον Άγιο Γεώργιος Διονύσου.\nΗ ενορία Αγίου Γεωργίου και Αγίου Διονυσίου Δήμου Διονύσου Αττικής, η ομάδα νέων αυτής και ο π. Ευθύμιος (Μουζακίτης)\nσας προσκαλούν την Πέμπτη 22 Δεκεμβρίου 2010 στο Αρχονταρίκι του Αγίου Γεωργίου στις 20:00 όπου θα μιλήσει ο π. Ιουστίνος Μάμαλος, ηγούμενος στο προσκύνημα της Αγίας Φωτεινής της Σαμαρείτιδος στο Φρέαρ του Ιακώβ της πόλεως Ναμπλούς στην Παλαιστίνη.\nΓια περισσότερες πληροφορίες βλέπε εδώ : http://apantaortodoxias.blogspot.com/2009/11/blog-post_15.html\nκαι 'δω: http://www.agiooros.net/forum/viewtopic.php?f=56&t=11375\nΟ π. Ιουστίνος διαδέχτηκε στις αρχές του 1980 τον σφαγιασθέντα, από τους Εβραίους, ιερομάρτυρα Γέροντα Φιλούμενο.\nΗ προσέλευση σας θα μας δώσει ιδιαίτερη χαρά και θα τιμήσει τον Αγιοταφίτη Γέροντα Ιουστίνο.\nΗ ομάδα νέων της ενορίας Αγίου Γεωργίου Διονύσου\nPosted by PROSKINITIS at 09:40


Εάν δεν ανοίξει έστω η Μακρόνησος για μερικούς, δεν υπάρχει σωτηρία. – Γεγονότα στο μικροσκόπιο\nΕάν δεν ανοίξει έστω η Μακρόνησος για μερικούς, δεν υπάρχει σωτηρία.\nantonis 24 Φεβρουαρίου, 2016\nΤο ΝΑΤΟ σηκώνει ψηλά τα χέρια. Δεν αναχαιτίζουμε, δεν αστυνομεύουμε, δεν συλλαμβάνουμε, λένε οι ΝΑΤΟϊκές πηγές για τις περιπολίες στο Αιγαίο. Η μόνη περίπτωση που θα επεμβαίνει το ΝΑΤΟ θα είναι, η περίπτωση ναυαγίων.\nΔηλαδή ζήτησε την εκχώρηση του δικαιώματος έρευνας και διάσωσης στην Τουρκία και το ελληνικό κράτος να ασκεί τα κυριαρχικά του δικαιώματα μόλις έξι ναυτικά μίλια από τις ακτές της ηπειρωτικής χώρας και από τις ακτές των ελληνικών νησιών.\nΠερισσότεροι από 4.500 πρόσφυγες έχουν παγιδευτεί στην Ειδομένη ύστερα από την απαγόρευση διέλευσης Αφγανών στα σύνορα του κρατιδίου των Σκοπίων.\nΤο πρόβλημα ξεκίνησε όταν χθες το πρωί πολυάριθμα λεωφορεία αποβίβασαν περισσότερους από 3.000 πρόσφυγες. Κάποιοι δοκίμασαν να φτάσουν μέχρι την ουδέτερη ζώνη περπατώντας περίπου 20 χιλιόμετρα. Όμως τα Σκόπια έκλεισαν τα σύνορα και ζητούν όλοι οι πρόσφυγες να διαθέτουν διαβατήριο ή ταυτότητα μη αρκούμενοι στο υπηρεσιακό σημείωμα που χορηγείται από τις ελληνικές αρχές.\nΤο γειτονικό κράτος δήλωσε ότι δεν επιτρέπει τη διέλευση Αφγανών από τα σύνορά της με την Ελλάδα, έπειτα από ανάλογη κίνηση της Σερβίας.\nΜε πανηγυρικό τρόπο ακυρώνεται στην πράξη η συμφωνία των Βρυξελλών με την ελληνική πλευρά να διαψεύδεται πλέον από τα γεγονότα στις αρχικές αισιόδοξες εκτιμήσεις της.\nΗ χώρα μετατρέπεται σε αποθήκη. Αυτή είναι η πραγματική συμφωνία.\nΤο Βέλγιο αναστέλει τη Συνθήκη Schengen και επαναφέρει φύλαξη στα σύνορα του….\nΚάποιοι γράφουν ότι ΔΕΝ ΘΑ ΠΡΟΛΑΒΟΥΝ ΝΑ ΚΟΥΝΗΘΟΥΝ ΟΙ ΤΟΥΡΚΟΙ! Βγήκαν αστραπιαία τα άρματα και τα πυροβόλα στη Ρόδο (Εικόνες) χωρίς να υπολογίζουν ότι τα Δωδεκάνησα θεωρούνται αποστρατικοποιημένη ζώνη και με αυτόν τον τρόπο βγάζουμε τα μάτια μας οι ίδιοι.\nΗ Ελλάδα προχωράει συντονισμένα προς διαζύγιο απο την Ευρωζώνη ώστε να γίνουν όσα έχουν προγραμματιστεί για αυτή. Δεν είναι τυχαίο να είναι στη συγκεκριμένη χρονική στιγμή υπάρχει ότι χειρότερο για τη χώρα στις θέσεις αποφάσεων. Υπάρχει σχέδιο και ότι πρόκειται να συμβεί είναι απόλυτα προγραμματισμένο. Τα υπόλοιπα είναι θέατρο.\nΜε δυο εκατομμύρια και βάλε μετανάστες συζητούν οι Έλληνες δήθεν πολιτικοί αν θα κλείσουν τα σύνορα και περιμένουν βοήθεια από τη Τουρκία; Σε τρία νησιά δεν μπορούν να κόψουν τις ροές και ζητάνε βοήθεια από την ΕΕ και τη Γερμανία; Νομίζετε ότι θέλει πλέον κανείς μια χώρα στην ΕΕ από τη στιγμή που αυτή όπως και η Αγγλία παλεύουν να τη διαλύσουν με άξονα το μεταναστευτικό και με τη βοήθεια της ΕΚΤ που δεν κάνει τους πρέποντες ελέγχους;\nΤόσα χρόνια δεν περίμεναν αυτό που ερχόταν; Δεν μπορούσαν να δουν αυτή την εξέλιξη, αυτό το χάος;\nΒεβαίως και μπορούσαν, βεβαίως και ήξεραν. To μεταναστευτικό αποτελεί ένα εργαλείο για τον εξοστρακισμό της Ελλάδας από την Ευρωζώνη με δύο εργαλεία\nα) τη συνθήκη Σένγκεν και …\nβ) την επιβάρυνση της κοινωνίας και την άρνηση της να ακολουθήσει σε άλλες μεταρρυθμίσεις που θα επιβληθούν με νέα μνημόνια, αφού η Ελλάδα έσοδα από παραγωγή δεν έχει (αυξανόμενο συνεχώς αρνητικό εμπορικό ισοζύγιο) αλλά ούτε και από φορολογία, αλλά και μετάθεση εφαρμογής νομοθεσίας.\nΠριν μερικούς μήνες η κ. Μέρκελ είχε κάνει ξεχωριστή συνάντηση με όλους των Βαλκανίων πλην της Ελλάδας. Αυτό σημαίνει απομόνωση της Ελλάδας απο τις υπόλοιπες χώρες με τη βοήθεια χωρών που δεν ανήκουν στην ΕΕ όπως η FYROM. Η συνάντηση αυτή επαναλαμβάνεται με άλλο προεδρεύοντα.\n110 δις ευρώ είναι τα κόκκινα δάνεια. Αυτά για να μπουν σε τάξη απαιτούν χρόνο. Εξαγορά χρόνου σημαίνει νέα μνημόνια και περαιτέρω πτώχευση του Ελληνικού λαού αλλά και περαιτέρω κατάλυση της κυριαρχίας. Υπήρχε χρόνος να γίνουν πράγματα. Χάθηκε στις προσπάθειες από όλα τα κόμματα για να αυξηθεί το χρέος και για να βγουν λεφτά εκτός Ελλάδας. Η Ελλάδα ξέπλυνε τράπεζες και τώρα είναι στο τέλος της. Ψυχομαχεί. Μια οικουμενική δεν μπορεί να λύσει κανένα πρόβλημα. Είναι όλοι τους μουσταλευριές. Αλ Πατσίνο, Ντάφυ Ντάκ, Κροκόδειλος, Μπόζο, Φωφάρα κοκ. Δεν κάνουν.\nΗ κοινή συμφωνία για σπάσιμο του προγράμματος βοήθειας του IMF προς την Ελλάδα έγινε για να καλύψει τις παρανομίες του Ταμείου (που δεν άφησε την Ελλάδα να χρεοκοπήσει κατά 50% σύμφωνα με τους κανόνες του) αλλά και τις μεταρρυθμίσεις που η Ελλάδα δεν έκανε.\nΠέρα για πέρα αντισυνταγματική και λάθος η απόφαση Καμμένου να εμπλέξει την Ελλάδα με το ΝΑΤΟ και τη Τουρκία προκειμένου να παραχωρήσει τη διάσωση στο Αιγαίο, στη Τουρκία και στο ΝΑΤΟ. Ο Καμμένος παρέδωσε έδαφος. Τα έχει κάνει σκατά.\nΗ Τουρκία ότι και να γίνει τελικά κερδίζει από τη πράξη αυτή του Καμμένου, που θα αποτελέσει τον Εφιάλτη της σύγχρονης Ελληνικής ιστορίας. Είναι αυτός που άνοιξε τη κερκόπορτα στη Τουρκία. Το Αιγαίο της παραδίδεται και για αυτό υπεύθυνος είναι ο Παναγιώτης Καμμένος που ενήργησε χωρίς να έχει συζητηθεί αυτό στη Βουλή αλλά μέ ένα τηλεφώνημα στο Κούλη, που κάνει τη πάπια…\n«Κερδάμε» ή κινδυνεύουμε να χάσουμε και «τα αυγά και τα πασχάλια» στο Αιγαίο;


Οι ήρωες στην νέα σειρά του ΑΝΤ1, «Τα 5 Κλειδιά» βρίσκονται σε τρομερά αδιέξοδα | Tvnea.com ©\nHome / media / Οι ήρωες στην νέα σειρά του ΑΝΤ1, «Τα 5 Κλειδιά» βρίσκονται σε τρομερά αδιέξοδα\nΟι ήρωες στην νέα σειρά του ΑΝΤ1, «Τα 5 Κλειδιά» βρίσκονται σε τρομερά αδιέξοδα\nΓΙΩΡΓΟΣ ΠΑΣΧΑΛΙΔΗΣ 10/22/2016 02:45:00 μ.μ. Add Comment media Edit\nΗ Κυβέλη βρίσκεται στο Μιλάνο και καταλαβαίνει ότι οι απαγωγείς είναι πολύ κοντά της…Προσπαθεί να ξεφύγει απ’ όλους για να εκτελέσει την πρώτη εντολή αλλά όλο και κάποιος βρίσκεται να της χαλάει τα σχέδια. Την ίδια στιγμή ο Πάρης αρχίζει να κάνει παρέα με τον Τζίμη και τη Σούγκαρ και ένας κρυφός έρωτας αρχίζει να γεννιέται, κρυφός και ανέλπιδος…\nΜία υπόθεση κακοποίησης και απαγωγής παιδιού στο ίδρυμα αναστατώνει το ζευγάρι Ορέστη - Κυβέλης. Είναι ο Ορέστης ικανός για βίαιη συμπεριφορά;\nΟι ήρωες στην νέα σειρά του ΑΝΤ1, «Τα 5 Κλειδιά» βρίσκονται σε τρομερά αδιέξοδα και αντιμετωπίζουν περίπλοκες καταστάσεις! Θα καταφέρουν να βγουν αλώβητοι από όσα πρόκειται να τους συμβούν; Τη Δευτέρα 24 Οκτωβρίου έως και την Παρασκευή 28 Οκτωβρίου, στις 16:15, «Τα 5 Κλειδιά» θα σας συνταράξουν!\nΗ Κυβέλη και ο Ορέστης φεύγουν για Μιλάνο. Η Μάριον έχει μια ιδέα να ενισχύσει την κακή είδηση που έδωσε στα ΜΜΕ για τον Ορέστη, ότι εκμεταλλεύεται παιδιά σ’ ένα εργοστάσιό του στην Ινδία. Η Κυβέλη στο Μιλάνο παίρνει την τελική εντολή και καταλαβαίνει ότι οι απαγωγείς είναι πολύ κοντά της, την ακολουθούν. Η Νάντια πηγαίνει στο αρχοντικό να κάνει ηλιοθεραπεία για να είναι όσο πιο κοντά στον Τζίμη γίνεται. Η Μάριον και ο Νικολάου στήνουν ψεύτικη συνέντευξη σε δήθεν εργοστάσιο της Ινδίας. Η Κυβέλη προσπαθεί να ξεφύγει απ’ όλους για να εκτελέσει την πρώτη εντολή αλλά όλο και κάποιος βρίσκεται να της χαλάει τα σχέδια. Θα τα καταφέρει στο τέλος;\nΗ Κυβέλη στο Μιλάνο εκτελεί με χίλια βάσανα την πρώτη εντολή. Ο Ορέστης υπογράφει την συμφωνία και όλα μοιάζουν να είναι επιτέλους καλύτερα. Ο Ορέστης την παίρνει και πηγαίνουν μια εκδρομή οι δύο τους. Το ζευγάρι στα καλύτερά του. Πίσω στη Λευκωσία όμως εξυφαίνεται η συνομωσία της Μάριον εναντίον του Ορέστη. Ο Πάρης αρχίζει να κάνει παρέα με τον Τζίμη και τη Σούγκαρ και ένας κρυφός έρωτας αρχίζει να γεννιέται, κρυφός και ανέλπιδος. Στην τηλεόραση βγαίνει η είδηση για την παράνομη παιδική εργασία σε εργοστάσιο του Ορέστη. Η Μάριον προσπαθεί να εκμεταλλευτεί την κατάσταση.\nΗ Κίκα συναντάει επιτέλους την αδελφή της Ολυμπίας Δελμούζου της μητέρας του Ορέστη. Θέλει να μάθει ποιος είναι ο δολοφόνος της. Η Νάντια είναι όλο και πιο ερωτευμένη με τον Τζίμη, αρχίζει να εξαρτάται από τη σχέση τους. Η Μάριον χρησιμοποιεί τον Νικολάου για να καταστρέψει τον Ορέστη. Ένας ντετέκτιβ όμως παρακολουθεί την Μάριον και τον Νικολάου στα κρυφά τους ραντεβού. Ο Πάρης έχει μια διαδικτυακή φίλη που δεν τολμάει να της πει ότι είναι ανάπηρος. Μια δημοσιογράφος η Ρόζυ αποφασίζει να απογειώσει την καριέρα της κάνοντας ρεπορτάζ για την παιδική εργασία στο εργοστάσιο του Δελμούζου. Τα media αρχίζουν να επιτίθενται και στο Ίδρυμα προστασίας κακοποιημένων γυναικών της Κυβέλης. Η Μάριον πλησιάζει τη Ρόζυ και της προτείνει πολλά λεφτά για ένα άρθρο της εναντίον των Δελμούζων.\nΗ Κυβέλη ψάχνει να βρει αν ο Ορέστης έχει σχέση με τη βία που άσκησε ο Λεωνίδας στον πατέρα της μικρής Ελπίδας. Το περιστατικό βγαίνει στα ΜΜΕ. Η Σούγκαρ ετοιμάζεται για το γάμο της με τον Τζίμη και ο Τζίμης ψάχνει να βρει λεφτά όπως πάντα σε λάθος μέρος. Κάποιος στέλνει στο Ίδρυμα της Κυβέλης την αστυνομία του οικονομικού εγκλήματος για έλεγχο. Η Νάντια αποφασίζει να τσεκάρει αν την αγαπάει κι ενδιαφέρεται γι’ αυτήν ο Νικολάου. Ο Ορέστης αποφασίζει να γνωρίσει από κοντά την Ρόζυ την δημοσιογράφο που τον καταδιώκει. Η Κατερίνα και η Κυβέλη ψάχνουν να βρουν τον Ρήγα.


Νίκη για τους «Πράσινους»: Παναθηναϊκός-Κίμκι 94-78 | Η ΚΑΘΗΜΕΡΙΝΗ\nΝίκη για τους «Πράσινους»: Παναθηναϊκός-Κίμκι 94-78\n21 Ιανουαρίου, 2021 21.01.2021 • 23:46\nΤην πρώτη νίκη του με προπονητή τον Όντετ Κάτας πέτυχε ο Παναθηναϊκός στη Euroleague, επικρατώντας άνετα με 94-78 της ουραγού Κίμκι, στο ΟΑΚΑ, για την 21η αγωνιστική.\nΜε τον Κωνσταντίνο Μήτογλου να σημειώνει double double (29π., 12ρ.) και να κάνει ρεκόρ καριέρας σε πόντους (είχε πετύχει 25 στη Μόσχα κόντρα στην ΤΣΣΚΑ την 1η Μαρτίου 20200) και index με 42β. (είχε 34β. στον ίδιο αγώνα στη Μόσχα), οι «πράσινοι» επέστρεψαν στα θετικά αποτελέσματα, μετά τη βαριά ήττα από τη Φενερμπαχτσέ στην Κωνσταντινούπολη και πλέον έχουν ρεκόρ 7-13. Ο «συνήθης ύποπτος» Νεμάνια Νέντοβιτς πρόσθεσε 21 πόντους.\nΟι «πράσινοι» αγωνίστηκαν χωρίς τον αρχηγό τους Ιωάννη Παπαπέτρου και τον Γιώργο Παπαγιάννη.\nΝέα ήττα για τους «Πράσινους»: Φενερμπαχτσέ-Παναθηναϊκός 100-74\nΕπέστρεψε στις νίκες: Παναθηναϊκός-Βιλερμπάν 88-71


“Τηλεφωνήσατε ασφάλεια αμέσου δράσης” η πρώτη θερινή προβολή στην Νέα Κινηματογραφική Λέσχη - ΕΛΕΥΘΕΡΙΑ Online\nΤρίτη, 23 Ιουνίου 2020 13:49\n“Τηλεφωνήσατε ασφάλεια αμέσου δράσης” η πρώτη θερινή προβολή στην Νέα Κινηματογραφική Λέσχη\nΜε την μοναδική Grace Kelly στο “Τηλεφωνήσατε ασφάλεια αμέσου δράσης” του Hitchcock, ξεκινούν οι θερινές προβολές της Νέας Κινηματογραφικής Λέσχης Καλαμάτας.\nΜε το χιούμορ ως όχημα απόδρασης, το καλοκαιρινό πρόγραμμα της είναι γεμάτο από κλασικές κομεντί από το παρελθόν, μέχρι σύγχρονες ταινίες πρώτης προβολής. Την αφίσα του καλοκαιριού επιμελήθηκε και φιλοτέχνησε ο graphic designer Ντάνι Κάργας.\nΑναλυτικά το πρόγραμμα του επόμενου διαστήματος έχει ως εξής:\n- Πέμπτη 26 Ιουνίου: “Τηλεφωνήσατε ασφάλεια άμεσου δράσης”, σκηνοθεσία: Alfred Hitchcock, παίζουν: Ray Milland, Grace Kelly, Robert Cummings\n21:30, “Café Cine” (Δυτική Παραλία Καλαμάτας). Είσοδος 4 ευρώ, ελεύθερη για άτομα κάτω των 18 ετών.\n- Πέμπτη 2 Ιουλίου: “Το θαύμα στο κελί 7”, σκηνοθεσία: Mehmet Ada Öztekin, παίζουν: Aras Bulut Iynemli, Nisa Sofiya Aksongur, Deniz Baysal, 21:30, Café Cine, είσοδος 4 ευρώ, ελεύθερη κάτω των 18.\n- Πέμπτη 9 Ιουλίου: “Κλέφτες και αστυνόμοι”, σκηνοθεσία: Mario Monicelli, Steno, παίζουν: Aldo Fabrizi, Totò, Ave Ninchi, 21:30, Café Cine, είσοδος 4 ευρώ, ελεύθερη κάτω των 18.\n- Πέμπτη 16 Ιουλίου: “Για όλα φταίει το γκαζόν”, σκηνοθεσία: Josiane Balaskο, παίζουν: Victoria Abril, Josiane Balasko, Alain Chabat, 21:30, Café Cine, είσοδος 4 ευρώ, ελεύθερη κάτω των 18.\n- Πέμπτη 23 Ιουλίου: “Το κόλπο του αιώνα”, σκηνοθεσία: Ariel Winograd, παίζουν: Guillermo Francella, Diego Peretti, Luis Luque, 21:30, Café Cine, είσοδος 4 ευρώ, ελεύθερη κάτω των 18.\n- Πέμπτη 30 Ιουλίου: “Κουζίνα με ψυχή”, σκηνοθεσία: Fatih Akin, παίζουν: Adam Bousdoukos, Moritz Bleibtreu, Pheline Roggan. 21:30, Café Cine, είσοδος 4 ευρώ, ελεύθερη κάτω των 18.\nΓια το φιλμ αυτής της εβδομάδας: Ενας πρώην πρωταθλητής του τένις ανακαλύπτει ότι η σύζυγός του τον απατά και σχεδιάζει να τη δολοφονήσει. Προκειμένου να μην κινήσει τις υποψίες της αστυνομίας, και με όπλα τον εκβιασμό και χρηματική αποζημίωση, αναθέτει τη δολοφονία της σε έναν συμμαθητή του από το κολέγιο, θεωρώντας ότι έχει σχεδιάσει το τέλειο έγκλημα. Ο Χίτσκοκ βασισμένος στο ομώνυμο θεατρικό έργο του Φρέντερικ Κνοτ (το οποίο διασκεύασε ο ίδιος για τη μεγάλη οθόνη) παραδίδει μαθήματα μοντάζ εσωτερικού χώρου και καταγράφει με χειρουργική ακρίβεια σχέσεις και εσωτερικές σκέψεις με ηρωες ένα ζευγάρι που δεν αγαπιέται πια, τον εραστή της γυναίκας κι ένα πτώμα που πρέπει οπωσδήποτε κάποιος να χρεωθεί για να επέλθει η κάθαρση. Το αποτέλεσμα; Σασπένς, αγωνία και μια εκθαμβωτική Γκρέις Κέλι σε μια ταινία για το ανέφικτο του τέλειου εγκλήματος. Η Γκρέις Κέλι ήταν υποψήφια για το βραβείο της Βρετανικής Ακαδημίας Κινηματογράφου (BAFTA). Το 2008 η ταινία έλαβε την 9η θέση στη λίστα με τις 10 καλύτερες ταινίες μυστηρίου όλων των εποχών.\nΟσον αφορά τους κανόνες ασφαλείας, η Λέσχη κάνει σαφή τα παρακάτω: Η είσοδος στο χώρο προβολών θα γίνεται από την μπροστά πλευρά του καταστήματος επί της οδού Ν. Πλαστήρα αρ. 9.\nΠρος αποφυγή συνωστισμού, η έκδοση των εισιτηρίων θα αρχίζει στις 20:45. Η ροή του κοινού κατά την είσοδο θα γίνεται εκτός του χώρου προβολών και θα τηρείται απόσταση 1,5 μέτρου κατά την αναμονή, τόσο στην ουρά όσο και στο ταμείο. Οι υπεύθυνοι της προβολής θα συνοδεύουν τους θεατές στις θέσεις τους. Στους ανηλίκους θα εκδίδεται εισιτήριο μηδενικής αξίας. Δεν επιτρέπεται η δέσμευση καθισμάτων χωρίς εισιτήριο και θα τηρείται αυστηρά η σειρά προτεραιότητας. Οταν καλυφθεί η ανώτερη επιτρεπτή πληρότητα, σταματάει η έκδοση των εισιτηρίων και κλείνει η είσοδος στο χώρο. Δεν διατίθεται POS, η πληρωμή του εισιτηρίου γίνεται μόνο με μετρητά.\nΗ απαιτούμενη πληρότητα του 75% του χώρου επιτρέπει τη χρήση 140 καθισμάτων. Ο χώρος θα είναι εκ των προτέρων οργανωμένος με τραπέζια των 2 και των 4 ατόμων. Παραπάνω από 4 άτομα επιτρέπεται μόνο όταν πρόκειται για συνοδευόμενους ανήλικους.\nΔεν επιτρέπεται η μετακίνηση των καθισμάτων και η άσκοπη περιήγηση στο χώρο προβολής. Η προβολή θα γίνεται χωρίς διάλειμμα. Απαγορεύεται αυστηρά η παρακολούθηση της ταινίας από όρθιους, καθώς και από τις σκάλες, τους διαδρόμους και τα πεζούλια.\nΗ εξυπηρέτηση του κοινού θα γίνεται αποκλειστικά και μόνο από τους εργαζόμενους του καταστήματος και από τους υπευθύνους της Λέσχης. Απαγορεύεται το self service και η είσοδος στο κατάστημα επιτρέπεται μόνο για την χρήση της τουαλέτας, τηρουμένων των απαιτούμενων αποστάσεων. Οι εργαζόμενοι του καταστήματος και οι υπεύθυνοι της Λέσχης που έρχονται σε επαφή με το κοινό θα πρέπει να χρησιμοποιούν μάσκα και γάντια.


ΔΙΑΥΓΕΙΑ | Δημοσιογραφική Ανανέωση & Ενωτική Κίνηση Δημοσιογράφων\nΠροϋποθέσεις παράλληλης απασχόλησης δημοσιογράφων ΓΓΕΕ, ΕΡΤ, ΑΠΕ-ΜΠΕ\nΑναρτήθηκε στη ΔΙΑΥΓΕΙΑ (ΑΔΑ: ΩΙΚΥ465ΙΧΦ-ΔΑΓ – ΑΠΟΦΑΣΗ ΚΡΙΤΗΡΙΩΝ ΓΙΑ ΑΔΕΙΑ ΠΑΡΑΛΛΗΛΗΣ ΑΠΑΣΧΟΛΗΣΗΣ ΔΗΜΟΣΙΟΓΡΑΦΟΙ ΓΓΕΕ) η υπουργική απόφαση του αρμόδιου υπουργού Επικρατείας Νίκου Παππά, με την οποία ορίζονται «τα κάτωθι κριτήρια για τη χορήγηση άδειας παράλληλης απασχόλησης στους δημοσιογράφους οι οποίοι υπηρετούν στην ΓΓΕΕ με οποιαδήποτε σχέση εργασίας, καθώς και στους δημοσιογράφους και στις καλλιτεχνικές ειδικότητες της ΕΡΤ Α.Ε. και του ΑΠΕ-ΜΠΕ Α.Ε. με οποιαδήποτε σχέση εργασίας:\n1. Η παράλληλη απασχόληση δεν θα πρέπει να σχετίζεται ως προς το αντικείμενό της με τα ιδιαίτερα καθήκοντα της θέσης του εργαζόμενου με οποιαδήποτε σχέση εργασίας στη ΓΓΕΕ, το ΑΠΕ-ΜΠΕ Α.Ε. και την ΕΡΤ Α.Ε. και δεν θα πρέπει να παρεμποδίζει την ομαλή εκτέλεση της υπηρεσίας του.\n2. Δεν δύναται να χορηγηθεί δεύτερη πέραν της μίας άδειας απασχόλησης σε οποιοδήποτε άλλο μέσο ενημέρωσης (έντυπο, ηλεκτρονικό ή διαδικτυακό καθώς και πρακτορείο) κατά την ίδια χρονική περίοδο, στον ίδιο εργαζόμενο.\n3. Δεν δύναται να χορηγηθεί άδεια παράλληλης απασχόλησης σε όσους δημοσιογράφους/καλλιτεχνικές ειδικότητες κατέχουν θέση ευθύνης στην ΓΓΕΕ, στο ΑΠΕ-ΜΠΕ και στην ΕΡΤ ΑΕ.\n4. Οι δημοσιογράφοι που υπηρετούν στη ΓΓΕΕ, καθώς και οι δημοσιογράφοι και οι καλλιτεχνικές ειδικότητες της ΕΡΤ Α.Ε. και του ΑΠΕ-ΜΠΕ Α.Ε. δεν επιτρέπεται να κατέχουν θέση ευθύνης στον ιδιωτικό τομέα με οποιαδήποτε σχέση εξαρτημένης εργασίας, παροχής υπηρεσιών ή έργου στα έντυπα, ηλεκτρονικά ή διαδικτυακά ΜΜΕ καθώς και πρακτορεία του ιδιωτικού τομέα.\n5. Δεν μπορεί να χορηγηθεί άδεια παράλληλης απασχόλησης σε ανταγωνιστικό μέσο ιδίου τύπου και ιδίως σε άλλο πρακτορείο και σε συνδεδεμένες με αυτό εταιρείες ειδήσεων για τους δημοσιογράφους στο ΑΠΕ-ΜΠΕ Α.Ε. ή σε άλλο τηλεοπτικό κανάλι για τους δημοσιογράφους/καλλιτεχνικές ειδικότητες του τμήματος τηλεόρασης της ΕΡΤ Α.Ε. και αντιστοίχως στους δημοσιογράφους / καλλιτεχνικές ειδικότητες των άλλων τμημάτων της ΕΡΤ Α.Ε. (ραδιόφωνο, διαδίκτυο, έντυπα κ.λπ.).\n6. Δεν υπόκεινται στην παραπάνω διάταξη η παροχή διδακτικού έργου σε όλες τις βαθμίδες καθώς και η δημοσίευση άρθρων γνώμης αμισθί, και ως εκ τούτου δεν χρειάζεται χορήγηση άδειας.\n7. Δεν επιτρέπεται η χρήση υποδομών της ΓΓΕΕ, του ΑΠΕ-ΜΠΕ Α.Ε. και της ΕΡΤ Α.Ε. για τις ανάγκες της παράλληλης απασχόλησης.\n8. Προϋπόθεση για την εξέταση της αίτησης αποτελεί η προσκόμιση της σύμβασης παράλληλης απασχόλησης καθώς και κάθε άλλου αποδεικτικού, προς τούτο, στοιχείου».


Μαγνησία και Πήλιο\n...Τα εισοδήματα του τόπου πρώτα είναι το μετάξι και αι εληαίς και τα σύκα. Το πρώτο, γενικό εις όλα τα χωριά, τα άλλα δυο, αλλού ολίγα αλλού πολλά, αλλού δια την χρήσι τους μόνο. Είναι ακόμι και αμπέλια πολλά, και διάφορα κάρπιμα δένδρα. Γεννήματα γίνονται κι απ? αυτά εις μερικά χωριά, αρκετά δια να μην αγοράζουν, εις τα περισσότερα όμως ολίγα. Μερικά χωριά έχουν και κήπους με πορτοκαλλιές, νερατζαίς, λεϊμονιαίς και τέτοια, εκεί οπού δεν παραείναι εληαίς και συκαίς. Επειδή οι άνθρωποι δεν ημπορούν να καλλιεργούν εν ταυτώ όλα. Γίνονται προς τούτοις και κεράσια διάφορα, απίδια πολλών λογιών, μήλα πολλά και πολλά είδη, καρύδια, καεσά, αμύγδαλα, δαμάσκηνα, ρόϊδα, κηδώνια και τα τέτοια. Όσπρια διάφορα, κουκιά, φασόλια, ρεβύθια, λιανοφάσουλα, λαθύρι, φάβα, φακή κ.τ.τ. Γίνεται και βαμπάκι και λινάρι. Θρέφει ο τόπος ακόμι και ζώα καθώς και πρόβατα και γίδια, εις μερικά χωριά αρκετά δια τη χρήσι τους, εις τα περισσότερα ολίγα. Αγέλαις βοδιών πολλά ολίγαις και τα περισσότερα βόδια οπού μεταχειρίζονται εις τη γεωργία, καθώς και όλα τα μουλάρια και άλογα και όνους, τα αγοράζουν εις τα πανηγύρια όπου γίνονται στην επίλοιπη Θεσσαλία. Πράγμα ευγαίνει από τον τόπο, πρώτο και επικερδέστερο είναι το μετάξι, ύστερα τα λάδια και αι εληαίς και τα σύκα αρμαθιασμένα και ξεαρμάθιαστα. Προς τούτοις και διάφορα οπωρικά, μάλιστα από τα Λεχώνια εις τα οποία είναι τα πρώτα της εισοδήματα.\n(Σημείωση Γιάννη Κορδάτου 1929: Βακούφια είταν τα αφιερωμένα σε φιλανθρωπικά ιδρύματα. Χάσια είταν τα χτήματα του στέμματος (βασιλικής οικογένειας). Δηλαδή ο Άνω Γόλος (Βόλος), Πορταριά, Κατωχώρι, Μηλιές, Νιοχώρι, Τζαγκαράδα, Ζαγορά, και Βακούφια η Μακρινίτσα, Δράκια, Αϊ Λαυρέντης, Καραμπάσι, Πινακάτες, Βυζίτσα, Αργαλαστή, Μπιρ, Μετόχι, Μπιστινίκα, Σική, Λαύκος, Προμμύρι, Ανήλι, Κισσός, Μούρεσι και Μακρυρράχη. Ο Βόλος και τα Λεχώνια, επειδής είχαν Τούρκους, αποτελούσαν ξεχωριστή διοίκηση και ούτε πλήρωναν φόρους. Όσο για το Τρίκερι αυτό έμεινε έξω και υπαγόταν στη δικαιοδοσία του Καπουτάν Πασά.)


Στέλιος Παπαθεμελής εμφανώς συγκινημένος από την Κατερίνη - Εκκλησιαστικά Νέα Θεσσαλίας\nΣτέλιος Παπαθεμελής εμφανώς συγκινημένος από την Κατερίνη\n5 Νοεμβρίου, 2019\t0\tΑπό ekklhsiastkaneathessalias\nΤη Δευτέρα 4-11-2019 η Σχολή Γονέων – Ανοικτό Πανεπιστήμιο Κατερίνης συνέχισε τις εκδηλώσεις της με την διάλεξη του κ. Στέλιου Παπαθεμελή, προέδρου της Δημοκρατικής Αναγέννησης και πρώην Υπουργού. Το θέμα της ομιλίας παρέπεμπε σε ρήση του κυβερνήτη Καποδίστρια: “Ο φιλήκοος των ξένων είναι προδότης”. Η εκδήλωση ξεκίνησε μελωδικά με τη χορωδία του Αγίου Νικολάου Λεπτοκαρυάς “Παρολύμπια Ηχώ” υπό την διεύθυνση του κ. Στέφανου Κουκάρα η οποία απέσπασε το θερμότατο χειροκρότημα του ακροατηρίου, για την εξαιρετική ερμηνεία των τραγουδιών της.\nΟ κ. Παπαθεμελής με αφορμή την διακυβέρνηση και το ήθος του καλύτερου, ικανότερου και εντιμότερου κυβερνήτη του νεώτερου ελληνικού κράτους, του Καποδίστρια, σκιαγράφησε τη σύγχρονη εθνική, πολιτική και κοινωνική κατάσταση στην πατρίδα μας. Όταν ο νεαρός Γεώργιος Μαυρομιχάλης, ο κατοπινός δολοφόνος του, επισκέφθηκε τον κυβερνήτη, ο Καποδίστριας τον επέπληξε για την χρυσοποίκιλτη φορεσιά του λέγοντας ότι αυτούς τους δύσκολους χρόνους μετά την Επανάσταση του ’21 πρέπει να φορούμε δερμάτινη ζώνη και να τρώμε ακρίδες και μέλι. Μετά την δολοφονία του κυβερνήτη ο Μαυρομιχάλης βρήκε προστασία στο γαλλικό προξενείο, διότι οι Γάλλοι νόμιζαν ότι ο Καποδίστριας ήταν φιλορωσικός. Δεν κατάλαβαν το μεγαλείο του πραγματικού Έλληνα που έδωσε τα πάντα, τη ζωή του, την περιουσία του, τις γνώσεις του και τις γνωριμίες του για την ανασυγκρότηση του νεοσύστατου ελληνικού κράτους.\nΚαι όλα αυτά συμβαίνουν ενώ καθημερινά η Τουρκία απειλεί με αυξημένες ροές, δεν δέχεται επαναπατρισμό των μεταναστών, οι ΜΚΟ δεν ελέγχονται και η ΕΕ απλώς καταδικάζει μοιραία και άβουλα την κατάσταση χωρίς να συμμετέχει σε ίση κατανομή των μεταναστών. Άδικα επικαλούνται οι υπεύθυνοι το Διεθνές Δίκαιο, γιατί αυτό προϋποθέτει πραγματικούς συμμάχους. Και κατά τον Κριτόλαο: “Μόνον αν κάποιοι είναι άνδρες θα μπορούν να βρουν συμμάχους”.\nΗ κατάσταση θυμίζει τον στίχο του Παλαμά: “Σβησμένες όλες οι φωτιές οι πλάστρες μες στη χώρα”. Μέσα σε 15 χρόνια η Τουρκία έχει αυτάρκεια πολεμικού υλικού και κάνει εξαγωγές, ενώ εμείς εγκαταλείψαμε την αμυντική βιομηχανία. Άλυτο παραμένει το εθνικό θέμα με την γείτονα χώρα μετά την Συμφωνία των Πρεσπών, ο εθνομηδενισμός κυριαρχεί σε μερικά ΜΜΕ, η φθορά της γλώσσας και η παραχάραξη της Ιστορίας, των δύο εθνικών πυλώνων αλλοιώνουν την Παιδεία. Κατά τον Βρεττάκο φθορά της γλώσσας σημαίνει φθορά του έθνους. Οι ρήσεις των ποιητών βοηθούν στην ιστορική μνήμη και συνειδητοποίηση της σημερινής κατάστασης. Κατά τον Ρίτσο: “Ετούτος ο λαός γονατίζει μπροστά στους νεκρούς του μόνο” και κατά τον Ελύτη: “Μνήμη του λαού μου σε λένε Πίνδο και σε λένε Άθω”.\nΑΝΑΚΟΙΝΩΣΗ αναμετάδοσης της Θείας Λειτουργίας και της ακολουθίας του καθαγιασμού ης πλακός της Αγίας Τραπέζης του Ιερού Μητροπολιτικού Ναού Αγίων Κωνσταντίνου και Ελένης Καρδίτσης. Ώρα ενάρξεως 6:00΄π.μ.\nΚοινωνικά δίκτυα Ο Σεβασμιώτατος Μητροπολίτης μας κ. Τιμόθεος, το Σάββατο 28 Μαρτίου 2020, θα τελέσει την ακολουθία του καθαγιασμού της… Όλο το άρθρο\nΚοινωνικά δίκτυα Στον πανηγυρίζοντα Ιερό Ναό Ευαγγελιστρίας Ν. Ιωνίας λειτούργησε σήμερα, κεκλεισμένων των θυρών, διά λόγους προστασίας της δημόσιας υγείας,… Όλο το άρθρο


Ο ίδιος νόσησε παρότι είχε κάνει και τις δύο δόσεις του εμβολίου. Όπως εξήγησε, «υπάρχει υποκείμενο νόσημα το οποίο δεν επέτρεψε να δημιουργηθούν τα κατάλληλα αντισώματα». Ο Τ. Χρυσικάκος είπε, ακόμα, ότι, μόλις έγινε γνωστό ότι νόσησε, υπήρξαν αρνητές του εμβολίου που τού άφησαν υβριστικά μηνύματα στο social media. «Άρχισε αυτός ο απάνθρωπος κανιβαλισμός επειδή έκανα το εμβόλιο», είπε. «Όταν κάνουμε το εμβόλιο, όλοι έχουμε μία σκέψη, αν είναι καλό. Αλλά το κάνουμε γιατί η συντεταγμένη πολιτεία και οι επιστήμονες όλου του πλανήτη μας λένε αυτό. Από την άλλη πλευρά πιστεύουνε ότι έχουνε το προνόμιο της μοναδικής αλήθειας».\n«Μπήκα στο νοσοκομείο και κόλλησα και ένα ενδονοσοκομειακό μικρόβιο. Και έμεινα με τον μεγάλο αναπνευστήρα περίπου τρεις εβδομάδες. Ήταν πάρα πολύ δύσκολο. Το μόνο καλό, ήταν το νοσηλευτικό προσωπικό – ακόμα περισσότερο και από τους γιατρούς. Εκ των υστέρων έμαθα ότι ήμουν ένα βήμα πριν από τη ΜΕΘ», είπε ο ηθοποιός για τη νοσηλεία του και συμπλήρωσε ότι, αυτό που τού έσωσε τη ζωή, ήταν ο εμβολιασμός τους. «Θέλω να πω το ουσιαστικότερο όλων. Και οι γιατροί, και η καθηγήτρια η δικιά μου στην Αθήνα, μού είπανε το εξής: “Εάν δεν είχες κάνει τα εμβόλια αυτή τη στιγμή δεν θα μιλούσαμε”», είπε όπως δημοσιεύει το ethnos.


20190201 - Επιλεκτική και συστηματική η παραπληροφόρηση της τοπικής κοινωνίας - Επιτροπή ΑΓΩΝΑ Πολιτών Βόλου\n20190201 - Επιλεκτική και συστηματική η παραπληροφόρηση της τοπικής κοινωνίας\nΔημοσίευση από john_gero » 10 Φεβ 2019, 12:55\nΆρθρο του μέλους μας Στέλιου Λημνιού\nΕπιλεκτική και συστηματική η παραπληροφόρηση της τοπικής κοινωνίας\nΠαράλληλα εγκατέστησε σύστημα μηνιαίων μετρήσεων για διοξίνες και φουράνια. Η προσπάθεια αυτή που στόχο έχει να καθησυχάσει τους "ιθαγενείς" είναι εμφανώς υποκριτική και παραπλανητική! ΔΙΟΤΙ:\n1) Το σύστημα των συνεχών μετρήσεων των κοινών ρύπων που περιέχουν τα καυσαέρια της έπρεπε να το έχει εγκαταστήσει από το 2010. Επειδή όμως δεν ήθελε να μαθαίνουν οι ντόπιοι την αλήθεια, αγνόησε το νόμο και αναγκάστηκε να συμμορφωθεί μόλις το 2018, όταν αυτοί «ξύπνησαν και βγήκαν στους δρόμους»! Μέχρι τότε οι "ιθαγενείς" είχαν εμπιστοσύνη στις κρατικές υπηρεσίες ελέγχων, ώσπου αποδείχθηκε ότι οι καλές προθέσεις δεν αρκούν. Έτσι (αφού κόπηκε και το απαραίτητο πρόστιμο) το πολυπόθητο σύστημα τοποθετήθηκε και πλέον «με σεβασμό στο περιβάλλον» η ΑΓΕΤ μας παραμυθιάζει για το ποσό νοιάζεται για μας και τα παιδιά μας!\nΕΡΩΤΗΣΗ ΚΡΙΣΕΩΣ: γιατί δεν νοιάζεται το ίδιο για τους "ιθαγενείς" του Αλιβερίου της Εύβοιας; Εκεί (όπου συμφώνα με τους ισχυρισμούς της ΑΓΕΤ λειτούργει το νεώτερο και πιο σύγχρονο εργοστάσιο της) δεν υπάρχουν γονείς και παιδιά που οφείλει να ενημερώνει ανάλογα; Όποιοι απαντήσουν ορθά, εις ανταμοιβή, θα έχουν τιμητική θέση στην κεφαλή της πορείας διαμαρτυρίας που θα γίνει στις 16 Μάρτιου.\n2) Τον έλεγχο της "ποιότητας των απόβλητων" που καίει τον κάνει η ιδία η ΑΓΕΤ. Μέχρι σήμερα έδιναν αποτελέσματα εντός ορίων (μη γελάτε!)\nα) γιατί;; μόνο όταν οι "ιθαγενείς" μπλόκαραν τα φορτηγά, στις 1/4/18, και πήραν και αυτοί δείγμα οι επίσημες μετρήσεις έδειξαν ότι αυτά ήταν ακατάλληλα λογά υπερβολικής περιεκτικότητας υδράργυρου;\nβ) γιατί;; (ενώ υποτίθεται ότι είναι ακίνδυνα ), στο ΦΕΚ 1298/2017 παρ.145, η ΑΓΕΤ δηλώνει στην επιτροπή ανταγωνισμού: "δεν είμαστε σε θέση να προσδιορίσουμε κατά ποσό τα καύσιμα αυτά προέρχονται από επικίνδυνα ή μη επικίνδυνα απόβλητα", μεταθέτοντας έτσι πιθανές μελλοντικές ευθύνες στην κυβέρνηση;\n3) Για τον τοξικό ρύπο TOC γνωρίζουμε ότι τον καιρό που το εργοστάσιο έκαιγε πετ-κοκ οι τιμές εκπομπών ήταν από 5 έως 9 mg/Nm3 (τότε όριο ήταν το 10). Όταν άρχισε να καίει πλαστικά, πέταξαν από 20 έως 38 mg/Nm3 και έτσι ζήτησε από το ΥΠΕΚΑ να γίνει αύξηση του ορίου! Ισχυρίστηκε ότι το πρόβλημα αυτό το δημιουργούσε η άργιλος του νέου ορυχείου στο Σέσκλο. Ο κος Φάμελλος, που δεν χαλάσει χατίρια στις πολυεθνικές, έδωσε νέο όριο στο 40, παρότι γνώριζε ότι αυτό ήταν μεθοδευμένο καθώς την ιδία εποχή (2016-17) και τα 6 τσιμεντάδικα της χωράς βρεθήκαν στην ιδία ανάγκη...! Τώρα, εδώ και λίγους μήνες, οι τιμές που δίνει η ΑΓΕΤ είναι 0.00... (πιο κάτω δεν γίνεται...)\nα) τι συνέβη κε διευθυντά? Μετακομίσατε σε άλλο-οικολογικό ορυχείο ή μήπως αρχίσατε να παραγετε τσιμεντο χωρις αργιλο ?\n5) Το μηχάνημα που τοποθέτησε για να κάνει μηνιαίες μετρήσεις διοξινών και φουρανίων, είναι εύκολο να το κατευθύνει επιταχύνοντας ή καθυστερώντας το ρυθμό αναρρόφησης του δείγματος καυσαερίων που συλλέγει σε συνάρτηση με το είδος των καυσίμων που χρησιμοποιεί. Αυτός είναι και ο λόγος που απέφυγε να τοποθετήσει το σύστημα Α.Μ.Ε.S.A. το όποιο εκτελεί ωριαίες δειγματοληψίες και δεν αφήνει περιθώρια υπόπτων χειρισμών. Να θυμίσω ότι αυτό το σύστημα είχε υποσχεθεί στο σωματείο εργαζομένων της, συμφώνα με τότε δηλώσεις (Μάιος 2018) του πρόεδρου του. Αυτό λοιπόν, σε συνδυασμό με τη δυνατότητα εισαγωγής φρέσκου αέρα στην καμινάδα (πριν τα σημεία δειγματοληψίας), ώστε να αραιώνεται η συγκέντρωση των ρύπων, κάνει παιχνιδάκι των αποτελεσμάτων! Αυτός είναι και ο λόγος που δεν υλοποιήθηκε ποτέ η βαρύγδουπη υπόσχεση του κου Φάμελλου για δημιουργία Επιτροπής Κοινωνικού Έλεγχου. Έτσι η ΑΓΕΤ "μόνη κερνά και μονή πίνει". Σε όλους εμάς σερβίρει δυσοσμία, βαρέα μέταλλα και διοξίνες.\nΤεχνολόγος Μηχανολόγος Μηχανικός, Μέλος της Επιτροπής Αγώνα Πολιτών Βόλου


ΝΕΩΤΕΡΗ ΕΛΛΗΝΙΚΗ ΙΣΤΟΡΙΑ: Ο μητροπολίτης Ιωακείμ από το Μοναστήρι και την Κερασούντα στο Διδυμότειχο\n*Ο Τοπάλ Οσμάν\nΤο 1911, το Οικουμενικό Πατριαρχείο, τον προήγαγε σε επίσκοπο, με τον ψιλό τίτλο Απολλωνιάδος και τον τοποθέτησε ως βοηθό του Μητροπολίτη Νικομήδειας Αλέξανδρου Ρηγόπουλου. Εκεί παρέμεινε ως το 1916, οπότε παραιτήθηκε και μετέβη στην Κωνσταντινούπολη, όπου παρέμεινε ως ιερωμένος έως το 1919, όταν ξεκίνησε το κίνημα του Μουσταφά Κεμάλ. Ο κατά κόσμον Γεώργιος Σιγάλας, εστάλη τότε στην Κερασούντα, όπου υπήρχαν προστριβές μεταξύ των Χριστιανών για τον ποιος θα καταλάβει την χηρεύουσα Μητρόπολη. Ταυτόχρονα η αποστολή ήταν να διοικήσει τη Μητρόπολη προσωρινά, έως ότου λυθεί το θέμα.\n*1907: Υπογραφή του Ιωακείμ Σιγάλα, σε έγγραφό του προς τον Ίωνα Δραγούμη.\nΑρχείο Γενναδείου Βιβλιοθήκης\nΟι καιροί όμως ήταν άγριοι, με την Γενοκτονία των Ποντίων. Πρώτα- πρώτα, σχεδόν τις πρώτες μέρες της άφιξής του τον λήστεψαν, ενώ διέμενε στην οικία του Ιορδάνη Σουρμελή. Η παρουσία του γενικά ενόχλησε τον διαβόητο σφαγέα των Ποντίων Τοπάλ Οσμάν, ο οποίος ένα χρόνο αργότερα διέταξε να τον απελάσουν και να τον επιβιβάσουν σε μια βάρκα με Τσέτες, οι οποίοι θα τον εκτελούσαν εν πλω. Για καλή του τύχη έτυχε να περνάει ένα ρωσικό φορτηγό, που τον πήρε από τη βάρκα και τον μετέφερε στην Κωνσταντινούπολη αν και ήθελε ο ίδιος να αποβιβασθεί στην Αμισό για να επιστρέψει στην Κερασούντα. Τον απέτρεψε όμως ο Άγγλος Ύπατος Αρμοστής της Αμισού. Έτσι έφτασε στην Κωνσταντινούπολη…\n*Ο Ιωακείμ Σιγάλας\nΌταν επήλθε η Μικρασιατική Καταστροφή του 1922 και οι Κεμαλικοί κατέλαβαν την Κωνσταντινούπολη, ο Σιγάλας κατέφυγε στη Θεσσαλονίκη, όπου παρέμεινε έως το 1928. Τότε το υπουργείο Εξωτερικών πρότεινε στο Οικουμενικό Πατριαρχείο και αυτό, τον εξέλεξε μητροπολίτη Διδυμοτείχου, στη θέση του αποθανόντος Φιλάρετου Βαφείδη.\nΟ Ιωακείμ έφτασε σιδηροδρομικώς στο Διδυμότειχο στις 8 Απριλίου 1928, ημέρα της Κυριακής των Βαΐων. Ολόκληρη η πόλη και κάτοικοι των χωριών τον υποδέχθηκαν με ενθουσιασμό. Οι μαθητές των σχολείων είχαν παραταχθεί στους δρόμους. Όταν έφτασε εκεί που είναι το ιστορικό ρολόϊ της πόλης περιβλήθηκε τον αρχιερατικό μανδύα του και τον προσφώνησε ο διευθυντής του Α΄ Δημοτικού Σχολείου Γεώργιος Βαφειάδης. Κατόπιν η πομπή μετέβη στο μητροπολιτικό ναό του Αγίου Αθανασίου, όπου έγινε η ενθρόνισή του.\nΣε κάποια φάση, δύο μήνες μετά την έλευσή του πληροφορήθηκε ότι στο Διδυμότειχο υπήρχε ένας σύλλογος με εθνική δράση, που όμως τα τελευταία χρόνια, έπεσε σε αδράνεια. Το όνομά του ήταν «Αναγέννησις». Έτσι κάλεσε τους προκρίτους και συνέστησε να δραστηριοποιηθεί πάλι ο σύλλογος αυτός. Έγινε γενική συνέλευση και στις 21 Ιουνίου 1928, αποφασίσθηκε η μετονομασία του συλλόγου σε «Πρόοδος» και ορίσθηκε η πρώτη διοίκησή του. Πρόεδρος εξελέγη ο δικηγόρος Γεώργιος Κουγιουμτζόγλου και γενικός γραμματέας ο Ι. Μιχαηλίδης. Ο σύλλογος κινήθηκε δραστήρια και κατόρθωσε να αποκτήσει βιβλιοθήκη, που την πλούτισε ο Ιωακείμ και άλλοι Διδυμοτειχίτες με πλούσια δωρεά βιβλίων. Ο σύλλογος απέκτησε και αθλητικό τμήμα. Οι αθλητές του πήραν μέρος και σε Πανέβριους αθλητικούς αγώνες. Άλλο τμήμα του συλλόγου ήταν το μουσικό, το οποίο εφοδίασε με όργανα ο ευεργέτης πόλης οδοντίατρος Ιωάννης Μανδαλίδης. Υπήρχε και φιλολογικό τμήμα, με επικεφαλής τον γυμνασιάρχη. Ένα άλλο τμήμα με μεγάλο ενδιαφέρον ήταν αυτό των διαλέξεων, με προϊστάμενο τον ίδιο το Μητροπολίτη.\nΠροσπάθεια ενίσχυσης κατέβαλε ο Ιωακείμ και για τον Σύλλογο Κυριών και Δεσποινίδων, που είχε το όνομα «Ελπίς» αλλά είχε περιπέσει και αυτός σε αδράνεια. Με τις προσπάθειες του επαναδραστηριοποιήθηκε ο σύλλογος και πήρε το νέο όνομά του «Εθνικοθρησκευτικός Σύλλογος Κυριών και Δεσποινίδων Διδυμοτείχου» (απόφαση Πρωτοδικείου Έβρου 135/1946). Ο σύλλογος τιμής ένεκεν ανακήρυξε τον μητροπολίτη επίτιμο πρόεδρό του. Η δράση του συλλόγου υπήρξε αξιοσημείωτη, σε ό,τι αφορούσε τη βοήθεια των φτωχών, τις σπουδές απόρων νέων, τη βοήθεια σε ασθενείς κ.λπ.\nΜε συνεχείς προσπάθειες εκτός από το κήρυγμά του από τον άμβωνα, τακτοποίησε τα οικονομικά των ναών, οργάνωσε την Ανώτερη Ενοριακή Επιτροπή, συστηματοποίησε τις επαφές με το ποίμνιό του και προώθησε την ανέγερση νέων ναών στα χωριά της μητρόπολής του και ανακαίνιση παλαιών.\n*Το κωδωνοστάσιο του Αγίου Αθανασίου\nΤο 1931 καταργήθηκε η προσωρινή Μητρόπολη Νέας Ορεστιάδας που είχε δημιουργηθεί στη θέση της Μητρόπολης Αδριανούπολης με μητροπολίτη τον Πολύκαρπο Βαρβάκη και όλες οι ενορίες της μεταβιβάσθηκαν στην Μητρόπολη Διδυμοτείχου. Τον Ιούνιο του 1934 καταργήθηκε και η Μητρόπολη Σουφλίου και ενσωματώθηκε στη Μητρόπολη Διδυμοτείχου, η οποία από τότε ονομάζεται Μητρόπολη Διδυμοτείχου, Ορεστιάδος και Σουφλίου, ενώ ο Μητροπολίτης απέκτησε τη Φήμη «Υπέρτιμος και Έξαρχος πάσης Ροδόπης και παντός Αιμιμόντου».\nΕπί ιερατείας Ιωακείμ Σιγάλα πριν από τον Β’ Παγμόσμιο Πόλεμο είχε κτισθεί το Κηροποιείο για να έχουν έσοδα οι ναοί και το κωδωνοστάσιο του Αγίου Αθανασίου, το οποίο αντικατέστησε το παλαιό ξύλινο. Επίσης, ανοικοδομήθηκε ο τοίχος του νάρθηκα του ναού, που βρίσκονταν σε ερειπιώδη κατάσταση.\nΟ Ιωακείμ στην Κατοχή\nΗ μεγάλη ώρα, για άλλη μια φορά στη ζωή του, έφτασε το 1941, όταν η Ελλάδα, αντιμετωπίζοντας δύο ευρωπαϊκές αυτοκρατορίες, αναγκάσθηκε να συνθηκολογήσει…\nΗ γερμανική εισβολή μετά την ιταλική, ξεκίνησε στις 6 Απριλίου του 1941, με την επίθεση γερμανικών στρατευμάτων στην Ελλάδα μέσω Βουλγαρίας και Γιουγκοσλαβίας. Δύο γερμανικά σώματα στρατού επιτέθηκαν στις ελληνικές θέσεις στην Ανατολική Μακεδονία και Θράκη. Στις 9 Απριλίου συνθηκολόγησε η Ελλάδα.\nΣτο Διδυμότειχο επικρατούσε μεγάλη ανησυχία, όχι μόνο γιατί έβλεπαν να έρχονται οι Γερμανοί και πιθανόν οι Βούλγαροι, αλλά και γιατί αμέσως διαλύθηκε το κράτος.\nΟ αείμνηστος Δημήτριος Μανάκας στον 31ο τόμο των «Θρακικών» (1959) γράφει: «Την 7ην Απριλίου του έτους τούτου (σ.σ. 1941) εν πλήρει απελπισία του λαού του Διδυμοτείχου, αποχωρούν εις Τουρκίαν άπασαι αι πολιτικά και στρατιωτικαί αρχαί, χωρίς καν να ειδοποιηθεί προς τούτο ουδείς πολίτης…». Έως τις 10 Απριλίου δεν υπήρχε ίχνος κρατικής υπηρεσίας. Και συνεχίζει: «Αι ώραι παρέρχονται, αλλ’ αφίνουν εντύπωσιν αλγεινήν και διαδέχονται αυτάς άλλαι περισσότερον οδυνηραί. Η φαντασία πάντων πλάθει κολάσεις. Η αβεβαιότητα συνέχει τας ψυχάς όλων. Η απελπισία δεν περιγράφεται. Από στιγμής εις στιγμήν αναμένονται γεγονότα εις βάρος του λαού. Αι διαθέσεις των κακοποιών στοιχείων εκδηλούνται απροκαλύπτως».\nΤελικά ήρθαν μόνο οι Γερμανοί και ο νομός Έβρου ονομάσθηκε μάλλον ειρωνικά «Ελευθέρα Ζώνη» ή «Ουδετέρα Ζώνη». Νομάρχης και δημόσιοι υπάλληλοι εγκατέλειψαν τις θέσεις τους και έφυγαν, παίρνοντας και όσα χρήματα υπήρχαν στα ταμεία, για να μην τα πάρουν οι κατακτητές. Μπήκαν στο πλοίο “Έσπερος” στην Αλεξανδρούπολη και αναχώρησαν. Όσος στρατός υπήρχε διαλύθηκε ή συντεταγμένος πέρασε στην Τουρκία, όσες δυνάμεις δεν είχαν μετακινηθεί εγκαίρως προς Μακεδονία. Χάος και ακυβερνησία. Κάποιοι κακοποιοί είχαν κινηθεί αμέσως για να κατακλέψουν ό,τι μπορούσαν. Σε κάποια περίπτωση μάλιστα, όπως αφηγούνταν οι παλαιοί κάτοικοι, μια ομάδα Τούρκων στρατιωτών μπήκε στο Ελληνικό έδαφος πυροβολώντας και δημιουργώντας ατμόσφαιρα πανικού. Σε ακραία χωριά της μεθορίου μπήκαν Βούλγαροι και κακοποίησαν χωρικούς και ιερείς. Σύλησαν εκκλησίες και σχολεία. Ακόμα και σόμπες σχολείων τις μετέφεραν στο Ορτάκιοϊ (σήμερα Ιβαΐλοβγκραντ). Μια τέτοια επιδρομή εκείνες τις μέρες, έγινε και στο χωριό Ασβεστάδες μεταξύ άλλων.\nΑνέλαβε όλες τις εξουσίες\nΟ Ιωακείμ δεν δίστασε ούτε στιγμή. Γενναίος και θαρραλέος ιεράρχης, προτίμησε να μείνει με το ποίμνιο του και να συμμεριστεί την αγωνία και την τύχη του. Αντελήφθη αμέσως ότι ο τόπος χρειάζεται διοίκηση με αποφασιστικότητα. Ήταν η Κυριακή της Διακαινησίμου. Ειδοποιεί και παίρνει μαζί του τους δασκάλους Δημήτριο Μανάκα και Κωνσταντίνο Ποντίδη. Μεταβαίνουν έξω από το Διδυμότειχο στο εγκαταλελειμμένο μοναστήρι της Ζωοδόχου Πηγής. Εκεί αναπέμπει παράκληση, προσεύχονται όλοι μαζί και αρχίζει να τους συμβουλεύει και να τους προτρέπει να μην λιποψυχήσουν. Το απόγευμα επιστρέφουν στο Διδυμότειχο, όπου πληροφορούνται ότι τελικά με συμφωνία Γερμανίας, Βουλγαρίας και Τουρκίας δεν θα καταληφθεί από τους Βουλγάρους ο νομός Έβρου, που θα χαρακτηρισθεί «Ουδετέρα Ζώνη».\nΧωρίς να ρωτήσει κανέναν, ο επιβλητικός δεσπότης όρισε μόνος του τον εαυτό ως οιονεί διοικητή του τόπου και οργάνωσε φρουρά της πόλης. Ήταν μια μορφή πολιτοφυλακής. Εγκατέστησε το αρχηγείο του στην πλατεία του Διδυμοτείχου. Συμβούλους είχε δημάρχους άλλων πόλεων του Έβρου και προεστούς. Τέθηκε επικεφαλής της ιδιότυπης αυτής φρουράς καλώντας σ’ αυτήν τα πιο ζωηρά και «σαματατζήδικα» στοιχεία, ικανά να επιβάλουν τις διαταγές του δεσπότη, προς διασφάλιση της ασφάλειας των κατοίκων και των περιουσιών τους. Τις νύχτες, ο ίδιος οπλισμένος, κυκλοφορούσε στους λιθόστρωτους δρόμους των συνοικιών ενθαρρύνοντας τον κόσμο. Όπως έλεγαν οι παλιοί, κλεισμένοι στα σπίτια τους, άκουγαν τον ήχο της ποιμαντορικής ράβδου του δεσπότη πάνω στα καλντερίμια και έπαιρναν θάρρος.\n*Λιθόστρωτο στο Διδυμότειχο. Έτσι ήταν οι δρόμοι κατά την Κατοχή\nΟ δεσπότης οργάνωσε και περιοδείες επάνω σε ένα μόνιππο, η με τα πόδια, ελλείψει άλλου μέσου, στα χωριά της επαρχίας του. Συνέχισε πάντως τη δράση του και μετά την έλευση των Γερμανών. Οι κατακτητές αναγνώρισαν τις τοπικές ελληνικές αρχές επιθυμώντας βασικά την ομαλή συνεργασία.\nΛίγο αργότερα όταν σταθεροποιήθηκε η κατάσταση και ο νομός Έβρου δεν παραδόθηκε στους Βουλγάρους, το κατοχικό κράτος της Αθήνας άρχισε να επιχειρεί την ανασύνταξη της διαλυμένης διοίκησης. Μεταξύ άλλων με διαταγή του υπουργείου Εσωτερικών (33066/11 Ιουνίου 1941) διατάχθηκε ο Δημήτριος Ζαννής γραμματέας του γραφείου επάρχου Διδυμοτείχου να επανέλθει στο Διδυμότειχο, το οποίο πλέον είχε γίνει πρωτεύουσα το νομού Έβρου, αφού η Αλεξανδρούπολη, περιήλθε στην κατοχή των Βουλγάρων. Επίσης διατάχθηκαν ο έφορος Διδυμοτείχου Αλέξανδρος Καραθάνος και ο έφορος Καπνού Ιωάννης Πετσάλας να επιστρέψουν και να αναλάβουν υπηρεσία. Και οι τρεις έφτασαν στο Διδυμότειχο στις 26 Ιουνίου και ανέλαβαν καθήκοντα. Ήταν οι πρώτοι δημόσιοι υπάλληλοι, που έφταναν στην πόλη μετά την Κατοχή.\n*Ο νομάρχης Ιωάννης Φραγκούλης\nΣτις 30 Ιουνίου, έφτασε και ο νεοδιορισθείς νομάρχης Ιωάννης Φραγκούλης, μια σπουδαία προσωπικότητα, που αμέσως επιδόθηκε στην ανασυγκρότηση των δημόσιων υπηρεσιών, που είχαν πλέον γραφεία λεηλατημένα και αρχεία κατεστραμμένα.\nΕν τω μεταξύ με την πάροδο του χρόνου, άρχισαν να εμφανίζονται οι πρώτες αντιστασιακές οργανώσεις, που ανήκαν κυρίως στο ΕΑΜ/ΕΛΑΣ, το οποίο δεν επέτρεπε να υπάρχουν και οργανώσεις, που υπάκουαν στην εξόριστη ελληνική κυβέρνηση του Καΐρου. Ο Ιωακείμ, διατηρούσε επαφές με αντιστασιακές οργανώσεις και συνεργάζονταν με τον νομάρχη, προσπαθώντας πάντα να είναι ελαφρότερες οι συνέπειες των σκληρών γερμανικών αντιποίνων, γιατί είχε αρχίσει η δραστηριότητα των ανταρτών. Οι φιλοκομμουνιστικές οργανώσεις, προσπάθησαν να τον προσεταιρισθούν. Όταν όμως είδαν ότι ο μητροπολίτης δεν επιθυμούσε να τεθεί κάτω από τις εντολές τους αποφάσισαν να τον εκτελέσουν. Ο άλλος στόχος τους ήταν ο νομάρχης Φραγκούλης.\nΤελικά τη Μεγάλη Πέμπτη του 1942 στις 11 το βράδυ της 2ας Απριλίου, δολοφονήθηκε από το ΕΑΜ/ΕΛΑΣ ο Ιωάννης Φραγκούλης. Για ένα μικρό διάστημα η διοίκηση της νομαρχίας ανατέθηκε στο δικηγόρο Νεοκλή Χαστόγλου, έως ότου έφτασε από την Αθήνα ο νέος νομάρχης Σταύρος Ευταξίας, με τον οποίο ο Ιωακείμ, είχε διαφωνίες ως προς τον τρόπο διοίκησης της περιοχής. Αλλά το φθινόπωρο του 1943 διέφυγε στη Μέση Ανατολή και ο Ευταξίας για να μην συλληφθεί από τους Γερμανούς, ως συνεργαζόμενος με αντιστασιακές οργανώσεις και ήλθε ως νομάρχης ο Φλώρος Φλωρίδης, με καταγωγή από τις Σαράντα Εκκλησίες της Ανατολικής Θράκης, που παρέμεινε έως την απελευθέρωση του Διδυμοτείχου στις 29 Αυγούστου 1944.\n*Στιγμιότυπο από εκδήλωση της Εβραϊκής Κοινότητας Διδυμοτείχου στην Δημοτική Λέσχη\nΠροσπάθεια να σώσει Εβραίους\nΜια άλλη πτυχή της δράσης του Ιωακείμ, ήταν η προσπάθεια του να διασώσει Εβραίους από τους Ναζί. Έστελνε υπομνήματα, παρενέβαινε, απαιτούσε. Φέρθηκε με στοργή στους Εβραίους του Διδυμοτείχου, που αποτελούσαν μια ζωηρή και εύπορη κοινότητα, από τα παμπάλαια χρόνια.\n*Οι Εβραίοι του Διδυμοτείχου οδηγούνται προς τα τρένα του θανάτου (1943)\nΌταν στις 4 Μαΐου 1943 οι Ναζί συγκέντρωσαν όλους τους Εβραίους της πόλης στη Συναγωγή (Χάβρα) ο Ιωακείμ πήγε στο Γερμανό διοικητή και με σθένος απαίτησε την απελευθέρωσή τους. Το αίτημα του όπως ήταν επόμενο απορρίφθηκε. Ο Ιωακείμ όταν λίγες μέρες αργότερα άρχισε η μεταφορά τους με τα τρένα του θανάτου, βρέθηκε στην εβραϊκή συνοικία και στη συνέχεια πήγε στο σιδηροδρομικό σταθμό, όπου με δάκρυα στα μάτια αποχαιρέτισε τα ατυχή θύματα των Γερμανών, που με τα τρένα του ολέθρου τους οδηγούσαν στα κρεματόρια Άουσβιτς και Μπιρκενάου. Εκεί εξοντώθηκαν από τους χιτλερικούς 970 Εβραίοι του Διδυμοτείχου, 32 του Σουφλίου και 160 της Ορεστιάδας… Επέστρεψαν μόνον 20 άτομα. Τα έγραψε ο Μάρκος Ναχόν, γνωστός γιατρός που γεννήθηκε στο Διδυμότειχο το 1897, σπούδασε ιατρική στη Βηρυτό , και εργάσθηκε στη γενέτειρά του. Είχε την τύχη να επιζήσει στα στρατόπεδα συγκέντρωσης και επέστρεψε. Ασκούσε την ιατρική περίπου έως το 1960, όταν μετανάστευσε στις ΗΠΑ.\n*Ο Μιχαήλ Παρασχίδης σε νεανική φωτογραφία\nΗ απελευθέρωση του Διδυμοτείχου\nΤο 1944 ήταν το έτος, που έδειξε ότι το αιματοβαμμένο καθεστώς του Χίτλερ, δεν θα άντεχε άλλο και θα κατέρρεε. Το αντιστασιακό κίνημα, που είχε φουντώσει στο νομό Έβρου, είχε προετοιμαστεί για τη μεγάλη στιγμή.\nΗ πόλη που επελέγη να απελευθερωθεί με επίθεση ανταρτών ήταν το Διδυμότειχο. Η περικύκλωση της πόλης από διάφορες κατευθύνσεις έγινε σχεδόν αθόρυβα, από το απόγευμα της 28ης Αυγούστου 1944. Επρόκειτο για αντιστασιακές δυνάμεις του 81ου Συντάγματος του ΕΛΑΣ, με καπετάνιο τον Βαγγέλη Κασάπη (Κρίτωνα). Στην κίνηση αυτή είχε βοηθήσει σημαντικά η οργάνωση του ΕΑΜ Διδυμοτείχου και ο εφεδρικός ΕΛΑΣ της πόλης. Εξέχοντα οργανωτικό ρόλο έπαιξε ο δραστήριος δικηγόρος και στέλεχος του ΕΑΜ, Μιχαήλ Παρασχίδης. Οι αντάρτες εισχώρησαν αθόρυβα και κύκλωσαν οικήματα, στο οποία ήταν στρατωνισμένοι οι ναζί.\nΤην νύχτα μπήκαν κρυφά και παρουσιάσθηκαν στον μητροπολίτη Ιωακείμ, απεσταλμένοι του ΕΛΑΣ και του ζήτησαν παρά την προχωρημένη ώρα να μεταβεί στο Γερμανό διοικητή και να απαιτήσει να αποχωρήσουν οι δυνάμεις Κατοχής. Η πόλη έπρεπε να ειδοποιηθούν ότι είναι περικυκλωμένη από παντού και εάν δεν αποχωρούσαν έως το πρωί θα γίνει έφοδος για κατάληψή της. Ο δεσπότης δέχτηκε να το κάνει, γιατί αναλογίσθηκε τις καταστροφές και τις απώλειες ζωής, που θα σημειώνονταν από μια τέτοια επίθεση. Έτσι οπλίσθηκε με θάρρος και συνοδευόμενος από επιτροπή προκρίτων του Διδυμοτείχου με επικεφαλής το δήμαρχο Σταύρο Δελημπαλτά (συμμετείχαν επίσης ο Δημοσθένης Δημάδης έμπορος, ο Γεώργιος Αποστολίδης δημοσιογράφος, και ο Σπύρος Φραντζής φαρμακοποιός) πήγε στο Γερμανό διοικητή και του ζήτησε να αποχωρήσουν για να μην προκληθεί μια άσκοπη αιματοχυσία.\nΟ Γερμανός με έπαρση του απάντησε ότι οι γερμανικές δυνάμεις είναι αξιόμαχες και ικανές να αντιμετωπίσουν την κατάσταση. Ο Ιωακείμ του ανταπάντησε ότι και οι αντιστασιακές δυνάμεις είναι πολυάριθμες και άριστα εξοπλισμένες. Και για να γίνει πειστικότερος στον επηρμένο Γερμανό, πρόσθεσε:\n-Σε περίπτωση κατά την οποία σας λέγω ψέματα, να με κρεμάσετε στην πλατεία. Σας το λέγω γιατί επιθυμώ να μην χυθεί χριστιανικό αίμα, διότι και εσείς είστε χριστιανοί και έχετε παιδάκια και οικογένεια, που σας περιμένουν.\nΗ επιμονή του δεσπότη και η βεβαιότητά του προκάλεσαν κάποια σύγχυση στους Γερμανούς. Ακολούθησαν συσκέψεις μακράς διαρκείας. Οι Γερμανοί ζήτησαν προθεσμία ως την επόμενη μέρα για να σκεφθούν. Η πρόταση των Γερμανών απορρίφθηκε σχεδόν αμέσως και οι αντάρτες που είχαν ειδοποιηθεί κατάλληλα, άρχισαν τη διακοπή των τηλεφωνικών γραμμών, αλλά και του ηλεκτρικού ρεύματος. Οι Γερμανοί επιχείρησαν να αποκαταστήσουν την επαφή μεταξύ τους με κινούμενους συνδέσμους, αλλά δεν τα κατάφεραν γιατί άρχισαν οι πυκνοί πυροβολισμοί. Μέσα σε λίγα λεπτά οι κατακτητές είχαν τέσσερις νεκρούς και επτά τραυματίες. Το σκοτάδι επέφερε έναν αποσυντονισμό των κατοχικών δυνάμεων, αλλά αρκετοί Ναζί αξιωματικοί μπόρεσαν να διασχίσουν τον παραποτάμιο κάμπο και να περάσουν κολυμπώντας στον Έβρο ποταμό, στο τουρκικό έδαφος. Το πρωί της 29ης Αυγούστου επιχείρησαν να φέρουν δυνάμεις με το σιδηρόδρομο από την περιοχή της Ορεστιάδας. Οι συγκρούσεις γενικεύθηκαν και στην περιοχή του σιδηροδρομικού σταθμού, έξω από την πόλη. Η μάχη κράτησε έως τη 1 μ.μ. Οι υπόλοιποι Γερμανοί επιχειρούσαν να διασχίσουν τον κάμπο και να φτάσουν στο ποταμό. Οι νεκροί και οι πνιγμένοι, υπερέβησαν τους 30. Οι αντάρτες είχαν 4 νεκρούς και 7 ελαφρά τραυματίες. Νεκροί ήταν: 1) Ο Σαμουρίδης Σταύρος (Μπάμπης) από την Ορεστιάδα, στρατιωτικός του 1ου λόχου. 2) Πολυσίδης Βαγγέλης (Βάγγος) διμοιρίτης από τους Πετράδες. 3) Γκαρούδης Βαΐτσης εφεδροελασίτης από το Ελληνοχώρι. 4) Μπακλαβάρας Λευτέρης από το Σουφλί. Τραυματίες ήταν: 1) Στεφάνου Χρίστος από το Σουφλί. 2) Κόνσουλας Δημήτριος από την Κορνοφωλιά. 3) Καρπούζας Χαράλαμπος από το Σουφλί. 4) Δελημπαλτάς Γιώργος από το Διδυμότειχο. 5) Τότιας Κωνσταντίνος από το Σουφλί. 6) Σταματόπουλος Παύλος από το Χειμώνιο. 7) Γκίντσογλου Κώστας από το Διδυμότειχο. Η κηδεία των φονευθέντων υπήρξε πάνδημη. Αλλά και οι νεκροί Γερμανοί τάφηκαν. Οι τάφοι των Γερμανών υπάρχουν σήμερα σε ειδικό χώρο, δίπλα στο νεκροταφείο Διδυμοτείχου.\n*Ο ιερός ναός Κοιμήσεως της Θεοτόκου, όπου έγινε η δοξολογία\nΗ 29η Αυγούστου 1944 ημέρα Τρίτη, ήταν η μέρα της λευτεριάς για το Διδυμότειχο. Αμέσως μετά τη φυγή των Γερμανών τελέσθηκε δοξολογία στην εκκλησία της Κοιμήσεως της Θεοτόκου, εκεί κοντά που ήταν το στρατηγείο των ανταρτών. Μετά τη δοξολογία έγιναν στην πλατεία ομιλίες από τον εξώστη του σχεδόν μοναδικού τότε υψηλού οικήματος του αρτοποιού Παναγιώτη Ψωμά, στις οποίες αριθμητικά υπερτερούσαν οι ομιλητές του ΚΚΕ.\n*Ο Μιχαήλ Παρασχίδης προσέρχεται στο γήπεδο για την παλλαϊκή γιορτή της απελευθέρωσης του Διδυμοτείχου. Ακολουθεί ο Ανέστης Τάσιογλου υπεύθυνος ασφαλείας της Αυτοδιοίκησης Έβρου ΕΑΜ/ΕΛΑΣ\nΤο απόγευμα με παλλαϊκή συμμετοχή, έγινε μεγάλη γιορτή στην οποία μίλησε ο Ιωακείμ και διάφοροι άλλοι ρήτορες. Ο δεσπότης μίλησε με πατριωτικό παλμό σε αντίθεση με τους άλλους ομιλητές, που οι ομιλίες τους ήταν στη γραμμή του ΚΚΕ.\nΚαι μετά ήρθαν και οι λόγοι, λόγοι, λόγοι…\nΣτις 31 Αυγούστου έγινε η κηδεία των ελασιτών που σκοτώθηκαν στην ολιγόωρη μάχη απελευθέρωσης του Διδυμοτείχου. Η νεκρώσιμη τελετή έγινε στην πλατεία, αλλά την ώρα που ο Ιωακείμ διάβαζε το Ευαγγέλιο, ακούσθηκε ο βόμβος ενός αεροπλάνου. Αμέσως… διαλύθηκε η κηδεία, γιατί όλοι έσπευδαν να καλυφθούν!!! Ατάραχος έμεινε μόνο ο μητροπολίτης Διδυμοτείχου με το Ευαγγέλιο ανά χείρας. Το βράδυ μίλησε στην πλατεία ο «συναγωνιστής Λάμπρος» (Λάμπρος Κανακαρίδης). Την ώρα που μιλούσε, του έδωσαν ένα σημείωμα ότι οι Γερμανοί ξεκίνησαν από την Αλεξανδρούπολη και κατευθύνονται προς το Διδυμότειχο. Έπεσε πανικός και διαλύθηκε η ομιλία του κομμουνιστικού στελέχους. Και στις επόμενες μέρες συνεχίζονταν οι ομιλίες από στελέχη του ΚΚΕ. Έτσι στις 6 Σεπτεμβρίου μίλησαν ο γραμματέας της περιφερειακής οργάνωσης Αγαμέμνων Βασιλείου τέως πρόεδρος Πρωτοδικών Έβρου, και οι δύο δικηγόροι Μιχάλης Παρασχίδης και Παναγιώτης Τζεβελέκης για τη σημασία της ψήφου και τον τρόπο εκλογής μελών του Λαϊκού Συμβουλίου της Αυτοδιοίκησης.\nΣτις 14 Σεπτεμβρίου κατέφθασε ο συνταγματάρχης του ΕΛΑΣ Κρίτων (Βαγγέλης Κασάπης) συνοδευόμενος από τέσσερις Βούλγαρους αξιωματούχους και μίλησε στην πλατεία της Δημαρχίας. Στις 23 Σεπτεμβρίου κατέφθασε στο Διδυμότειχο και ο Βούλγαρος συνταγματάρχης Γκεμιτζήεφ, ο οποίος μίλησε για διεθνοποίηση της Μακεδονίας- Θράκης.\n*Ο μητροπολίτης Ιωακείμ\nΟ δεσπότης παρακολουθούσε τα γεγονότα αγανακτισμένος. Βοηθούσε όμως όπως μπορούσε, όσους καταδίωκαν οι κομμουνιστές. Έτσι φθάσαμε στην 25η Μαρτίου 1945. Ο Ιωακείμ από του άμβωνος έκανε λόγο για την αξία της ελευθερίας και ζητωκραύγασε υπέρ της Μεγάλης Ελλάδας. Ο λόγος του εντυπωσίασε τον κόσμο. Έτσι το ΚΚΕ οργάνωσε αυθημερόν ομιλία στην πλατεία, όπου από τον εξώστη του Παναγιώτη Ψωμά μίλησε ο πολιτικός επίτροπος Καραγιάννης επιτιθέμενος κατά του μεγαλοϊδεατισμού και του Ιωακείμ, που επιχείρησε να τον αναστήσει. Πολλοί κομμουνιστές άρχισαν να φωνάζουν «Θάνατος στο δεσπότη»! Ο Σιγάλας τα άκουσε ατάραχος. Μόλις τελείωσε η ομιλία πέρασε μέσα από το πλήθος που τον απειλούσε! Όλοι μάλιστα… άνοιγαν δρόμο να περάσει!!! Όμως, μέχρις ότου τον επόμενο μήνα να φτάσει το 101 τάγμα Πεζικού, σταλμένο από την κυβέρνηση της Αθήνας, βγήκαν πολλές προκηρύξεις με ύβρεις και απειλές κατά του μητροπολίτη Διδυμοτείχου.\nΑκολούθησαν τα αιματηρά και δύσκολα χρόνια του Εμφυλίου Πολέμου. Μάχες μαίνονταν σε όλο το νομό Έβρου για τέσσερα χρόνια. Το Διδυμότειχο συχνά γίνονταν στόχος επιθέσεων των ανταρτών τις νύχτες. Ο Ιωακείμ παρέμενε σταθερά στη μητρόπολή του, εμψυχώνοντας το ποίμνιό του.\n*Από την εκδήλωση του 1957 με ομιλητή το δικηγόρο Γεώργιο Κουγιουμτζόγλου\nΤο 1957 γιορτάσθηκαν τα 40 χρόνια της αρχιερατείας του, με ομιλία στη Δημοτική Λέσχη Διδυμοτείχου του δικηγόρου και πρώην βουλευτή Γεωργίου Κουγιουμτζόγλου στις 30 Ιουνίου.\nΤο ελληνικό κράτος τίμησε το μητροπολίτη Ιωακείμ Σιγάλα, με το μετάλλιο εξαίρετων πράξεων και το παράσημο του Ανώτατου Ταξιάρχη του Φοίνικα.\n*Τα οστά του Ιωακείμ, στην Κρύπτη της Θεσσαλονίκης\nΑποσύρθηκε το 1957 και ιδιώτευε στη Θεσσαλονίκη. «Εκοιμήθη» το 1965 και ετάφη στο παλαιό Κοιμητήριο του Ευαγγελισμού. Αργότερα τα οστά του μεταφέρθηκαν στην Κρύπτη του Ιερού Μητροπολιτικού Ναού Αγίου Γρηγορίου Παλαμά Θεσσαλονίκης. Το 2017 μετά από αίτημα του Μητροπολίτη Διδυμοτείχου, Ορεστιάδος και Σουφλίου κ. Δαμασκηνού, τα οστά παραδόθηκαν και σήμερα είναι θαμμένα στο Διδυμότειχο στο οποίο αρχιεράτευσε επί 30 χρόνια, από τα συνολικά 40 χρόνια της αρχιερατείας του. Η προτομή του κοσμεί τον περίβολο του ιερού ναού της Παναγίας Ελευθερώτριας. Η ανάμνησή του παραμένει ζωντανή στο Διδυμότειχο.\nΕυχαριστώ θερμά τον φίλο Νικόλαο Καζακίδη για τη βοήθειά του.\n*Αθανάσιου Γουρίδη «ΤΟ ΙΣΤΟΡΙΚΟ ΔΙΔΥΜΟΤΕΙΧΟ», Διδυμότειχο, Μάιος 1999, σελ. 85\n*Στρατή Τσιρταβή, διάφορα διάσπαρτα κείμενα σε θρακικά έντυπα και ιστότοπους\n*Μάρκου Ναχόν «Μπιρκενάου: «Το στρατόπεδο του θανάτου» σελ. 33-34, έκδοση του Ιδρύματος ΕΤΣ ΑΧΑΪΜ της Θεσσαλονίκης\n*Γεωργίου Κουγιουμτζόγλου, δικηγόρου «Ομιλία, επί τη 40η επετείω Αρχιερατείας του Σεβασμιωτάτου Μητροπολίτου Διδυμοτείχου, Ορεστιάδος και Σουφλίου κ.κ. Ιωακείμ Σιγάλα» Διδυμότειχο 30 Ιουνίου 1957\n*Δημητρίου Μανάκα «Ιστορία της Παιδείας Διδυμοτείχου και Περιχώρων (1778-1953), «Θρακικά» τόμος 23ος, Αθήνα, 1959\n*Η προτομή του Ιωακείμ στη Παναγία Ελευθερώτρια\n*Αριστερά ο Δημήτριος Μανάκας. Δεξιά ο Κωνσταντίνος Ποντίδης, σε φωτογραφία του 1922\n*Διδυμότειχο της Κατοχής. Η περιοχή της "Κάιντρας"\n*Ο Ιωακείμ σε παιδική κατασκήνωση. Από το βιβλίο του Πασχάλη Μαυρίδη "Η Νέα Ορεστιάδα στη ροή του χρόνου", Έκδοση του Λαογραφικού και Ιστορικού Μουσείου Ν. Ορεστιάδας και Περιφέρειας, 2016\n*Ο Ιωακείμ με ιερείς της περιοχής Ορεστιάδας. Από το βιβλίο του Πασχάλη Μαυρίδη "Η Νέα Ορεστιάδα στη ροή του χρόνου", Έκδοση του Λαογραφικού και Ιστορικού Μουσείου Ν. Ορεστιάδας και Περιφέρειας, 2016\nΣας ευχαριστώ πολύ κ.Αθανασιάδη.Θα καταχωρηθούν οι ιστορικές αυτές πληροφορίες στο Αρχείο του Μουσείου μας. Άλλωστε πολλά ονόματα και πρόσωπα θυμάμαι από τα παιδικά μου χρόνια και γνωρίζω τώρα με λεπτομέρειες τη δράση τους και το ρόλο τους στα χρόνια εκείνα.Ευχαριστουμε .\n9 Ιανουαρίου 2019 - 6:45 μ.μ.\nΔικαίωσε το πέρασμά του απ' αυτόν τον κόσμο... πολύ ενδιαφέρον, Παντελη! Σε ευχαριστώ!\nΠολύ ενδιαφερον. Συγχαρητήρια. Δεν ηξερα τόσα πολλα για τόν Ιωακείμ Σιγάλα. Σε ευχαριστώ.\n9 Ιανουαρίου 2019 - 6:53 μ.μ.\nΜε μεγάλη μου χαρά σας το κλέβω.\n9 Ιανουαρίου 2019 - 6:55 μ.μ.\nΠΑΝΤΕΛΗ ΚΑΛΗΣΠΕΡΑ.ΠΟΛΥ ΩΡΑΙΑ ΑΥΤΑ ΠΟΥΠΑΡΕΘΕΣΕΣ ΓΙΑ ΤΟΝ ΜΗΤΡΟΠΟΛΙΤΗ ΙΩΑΚΕΙΜ. ΤΟΝ ΘΥΜΑΜΑΙ ΗΜΟΥΝΑ ΜΑΘΗΤΗΣ ΤΟΥ ΔΗΜΟΤΙΚΟΥ ΚΑΙ...... ΞΕΦΤΕΡΙ..... ΣΤΟΝ Α'Ι' ΘΑΝΑΣΗ\nΟταν η εκκλησια ειχε ιεραρχες... τωρα.....\nΠω,πω Παντελή!!!! Πόσα πράγματα δεν ξέρουμε για την πόλη μας και τους ανθρώπους της που έγραψαν ιστορία!!!! Το μόνο που ήξερα από αφηγήσεις των γονέων μου ήταν ότι ο μακαριστός Ιωακείμ, πέραν του Θρησκευτικού έργου του,η προσφορά του ήταν μεγάλη και σε κοινωνικό και σε εθνικό επίπεδο!!!! Σε ευχαριστούμε γιά μιά ακόμα φορά!!!!!!!\n9 Ιανουαρίου 2019 - 7:13 μ.μ.\nΘερμά ευχαριστώ, Παντελή! Ελάχιστα γνώριζα από όσα διεξοδικά αναφέρεις για την ιστορία της γενέθλιας πόλης μας, για την ισχυρή προσωπικότητα του Μητροπολίτη Ιωακείμ Σιγάλα και τον πολυκύμαντο βίο του! Να είσαι πάντα τόσο δημιουργικός και ενδιαφέρων!\n9 Ιανουαρίου 2019 - 7:16 μ.μ.\nΕυχαριστώ πολύ Παντελή γιατί βρήκα πληροφορίες για το θέμα που σου είχα πει ότι με ενδιέφερε (το νομάρχη Φραγκουλη). Ευχαριστώ πολυ, καλή χρονια\n9 Ιανουαρίου 2019 - 7:18 μ.μ.\nΜόλις διάβασα τα τόσα αξιόλογα για τον Μητροπολίτη Ιωακείμ και έμεινα με το στόμα ανοικτό !!\nΑλλά και για τη δραστηριότητα άλλων συμπατριωτών μας !!\n9 Ιανουαρίου 2019 - 10:39 μ.μ.\nΥπέροχο άρθρο κ. Παντελή. Δίνει το στίγμα του Δεσπότη Ιωακείμ αλλά και τον ρόλο της Εκκλησίας γενικότερα σε εποχές δύσκολες για το Έθνος. Θερμά συγχαρητήρια. Να είστε γερός για να γράφετε την ιστορία της Θράκης μας που δεν υστερεί διόλου από τα άλλα γεωγραφικά διαμερίσματα της χώρας μας🙂🙂\n9 Ιανουαρίου 2019 - 11:59 μ.μ.\n10 Ιανουαρίου 2019 - 12:12 π.μ.\nΠάρα πολύ όμορφο το άρθρο σου για τον Ιωακείμ. Ήταν προσωπικότητα σε δύσκολα χρόνια . Πρόλαβα να τον γνωρίσω. Ήρθε και στο σπίτι μας αρκετές φορές. ( πιτσιρικάδες τότε)\n10 Ιανουαρίου 2019 - 12:22 π.μ.\nΣας ευχαριστώ!Εξαιρετικό αφιερωμα!\n10 Ιανουαρίου 2019 - 12:23 π.μ.\nΣας ευχαριστώ θερμά για το άρθρο. Δεν γνώριζα τίποτε για τον σπουδαίο αυτό Έλληνα!\n11 Ιανουαρίου 2019 - 9:26 μ.μ.\nΣε ευχαριστώ πάρα πολύ για το σπουδαίο άρθρο σου Παντελή που αφορά τον Δέσποτα της πόλης μας Ιωακείμ Σιγάλα,έναν εξαίρετο .ποιμενάρχη και όχι μόνο,με ενεργή συμμετοχή σε όλες τις μάχες και τους αγώνες του τόπου μας , από τον Μακεδονικό αγώνα έως και την Κατοχή-εμφύλιο πόλεμο,με πολλές δράσεις επί 30 χρόνια στην πόλη μας.Η προσφορά του ήταν πάρα πολύ μεγάλη τόσο στην πόλη μας ,όσο και στο έθνος μας.Ειλικρινά νοιώθω τόσο πλούσια με αυτά που έμαθα διαβάζοντας το άρθρο σου.\nΠαντελη σ ευχαριστουμε για ολα οσα γραφεις για τον Μακαριστο Ιωακειμ Σιγαλα. Και συ και γω ημασταν μωρα τοτε αλλα ακουγα την μαμα μου να λεει ποσο θαρρος επαιρνε οταν ακουγε τη μαγκουρα να χτυπα σε καθε του βημα\nΒλεπεις ο πατερας μου ηταν στο στρατο και ηταν μονη\n11 Ιανουαρίου 2019 - 9:47 μ.μ.\nΜακάρι όλοι οι μητροπολίτες να σκέφτονται, να διακονούν και να αγωνίζονται όπως ο μητροπολίτης Ιωακείμ.\nΣας ευχαριστώ κ. Αθανασιάδη για το άρθρο!\n11 Ιανουαρίου 2019 - 9:58 μ.μ.\nΕυχαριστώ τόν εξαίρετο,υποδειγματικό, παλαίμαχο δημοσιογράφο, κύριο Παντελή Αθανασιάδη, μέ τήν πλούσια δημοσιογραφική, συγγραφική καί ερευνητική του εμπειρία. Τόν ευχαριστώ διότι μέ τήν ακάματη εργασία του έχει εμπλουτίσει τίς γνώσεις μας, γιά τίς ανέκδοτες πτυχές τής ιστορίας τής Θράκης καί εν γένει περί τών γεγονότων, τά οποία διεδραματίσθησαν καθ' όλην τήν διάρκειαν τής πολυετούς ιστορίας αυτής... τής απ' άκρου εις άκρον Ελληνικής γής. Η κοινοποίσις αυτή, αξιότιμε κύριε Αθανασιάδη, είναι μία ακόμη ιστορική πληροφόρηση, η οποία προσετέθη εμπλουτίζοντας κατά τόν περιεκτικότερον καί χρησιμότερον, από ιστορικής απόψεως, τρόπον. Εξαιρετική τιμή καί δι εμέ η κοινοποίησις εις τήν σελίδα μου.\n13 Ιανουαρίου 2019 - 5:07 μ.μ.\nPantelis Athanasiadis σε ευχαριστούμε πολύ για τις ιστορικές πληροφορίες της Θράκης μας, που τόσο όμορφα μας παραθέτεις στο blog σου.\n(Πολύ ωραία μορφή για ζωγραφική!)\nΕξαιρετικό άρθρο... όπως όλα όσα τακτικά δημοσιεύετε. Συγχαρητήρια! Αν και Αθηναίος τα τελευταία 9 χρόνια διαμένω μόνιμα στο Διδυμότειχο ως εφημέριος του Ναού του Σωτήρος Χριστού. Το Διδυμότειχο και η Θράκη γενικότερα με την κεφαλαιώδη σημασία για την ιστορία του ελληνισμού για μας τους νοτιοελλαδίτες είναι δυστυχώς άγνωστα, ευτυχώς που υπάρχουν άνθρωποι σαν και σας για να την αναδεικνύουν.\nΑρχιμ. Νικόδημος Σκλέπας\n16 Ιανουαρίου 2019 - 12:22 μ.μ.\nΕυχαριστώ πολύ για τα καλά σας λόγια και για τις ευχές σας.\n16 Ιανουαρίου 2019 - 8:10 μ.μ.\nΠολύ ενδιαφέρον άρθρο !!!\n16 Ιανουαρίου 2019 - 9:10 μ.μ.\n1 Μαΐου 2019 - 2:28 μ.μ.\nΟ μητροπολίτης Ιωακείμ από το Μοναστήρι και την Κε...


[email protected] (Enikonomia.gr) http://www.enikonomia.gr/timeliness/244950,lockdown-anoigma-me-doseis-meletoun-neo-sms-gia-ta-katastimata-ti.html http://media.enikonomia.gr/data/photos/resized/125_244950_53d613b814-8f10c16f7bf1db60.jpg Στην επανεκκίνηση του λιανεμπορίου δίνει προτεραιότητα η κυβέρνηση, ενώ θα ακολουθήσει, εφόσον το επιτρέψουν οι συνθήκες, η επαναλειτουργία των σχολείων... 2/22/2021 9:36:48 AM 2/22/2021 9:36:48 AM\nδημοσιεύθηκε: 22/02/2021 09:36\n- Το πλήρες άνοιγμα όλων των κλάδων του εμπορίου χωρίς ραντεβού. Όπως, δηλαδή, άνοιξε η αγορά μετά τα Χριστούγεννα.\n- Η επίσκεψη στα καταστήματα θα πραγματοποιείται μέσα σε συγκεκριμένο χρονικό όριο.\n- Θα ισχύουν ο μέγιστος αριθμός πελατών σε κάθε κατάστημα ανάλογα με τα τ.μ. (4 άτομα στα 100 τ.μ.), αλλά και οι κανόνες ασφαλείας.\n#LOCKDOWN #ΑΡΣΗ LOCKDOWN #ΑΝΟΙΓΜΑ ΑΓΟΡΑΣ #ΚΑΤΑΣΤΗΜΑΤΑ #SMS\nΚορονοϊός: Με το... βλέμμα στην 1η Μαρτίου - Η κρίσιμη εβδομάδα για την Αττική και τα σενάρια για το άνοιγμα\nΚορονοϊός: «Κόκκινος συναγερμός» για τρεις περιοχές – Στο τραπέζι της Επιτροπής και η χρήση διπλής μάσκας


Ενδείξεις οτι η σχέση μπορεί να μετατραπεί σε βίαιη - Ψυχολογία & Ενέργεια\nAugust 5, 2021 August 5, 2021 Categories ΣΧΕΣΕΙΣ, ΨΥΧΟΛΟΓΙΑψυχανάλυση, ψυχοθεραπεία, ψυχολόγος, Εύη Βασιλείου, βία, βίαιη σχέση, βίαιος άντρας, ενδείξεις βίαιης σχέσης, ενδοοικογενειακή βία, ζευγάρια, θετική ψυχολογία, κακοποίηση, www.evivasiliou.grLeave a Comment on Ενδείξεις οτι η σχέση μπορεί να μετατραπεί σε βίαιη\nΟι άνθρωποι δεν συνηθίζουν από την αρχή, να συστήνονται με τα βίαια χαρακτηριστικά τους. Συνήθως προβάλλουν άλλα τους στοιχεία, εως τη στιγμή που θα καταλάβεις ότι έχεις να κάνεις με έναν βίαιο άνθρωπο. Οι περισσότερες σχέσεις που μπορεί να γίνουν κακοποιητικές, δεν είναι με ανθρώπους που φαίνονται βίαιοι.\nΤον τελευταίο καιρό, παρατηρούμε στην ελληνική κοινωνία να δημοσιοποιούνται, όλο και περισσότερα εγκλήματα με θύματα γυναίκες.\nΤα ποσοστά εγκλημάτων από τους συντρόφους έχουν αυξηθεί και αν αναλογιστεί κανείς και την συναισθηματική κακοποίηση, τα ποσοστά εκτοξεύονται.\nΩς γυναίκα αλλά και μητέρα κοριτσιών, προβληματίζομαι. Και σκέφτομαι, πόσες από εσάς νιώθετε ανασφάλεια.\nΑρχικά, στη σχέση δεν είναι εύκολο να γνωρίζουμε αν κάποιος μπορεί να εξελιχθεί σε βίαιο και οι γυναίκες που πέφτουν θύματα σε τέτοια φάση, δεν έχουν την τάση να κατηγορούν τον εαυτό τους ή να αισθάνονται υπεύθυνες. Κάτι που στην πορεία, δυστυχώς αλλάζει.\nΣημάδια που προειδοποιούν:\nΠαρακάτω υπάρχουν μερικές ενδείξεις, ότι ενώ η σχέση ξεκινάει φυσιολογικά, μπορεί να εξελιχθεί σε κακοποιητική.\nΕπαγρύπνηση: Κλειδί είναι η ετοιμότητα. Οποιαδήποτε συμπεριφορά σε κάνει να νιώσεις ανασφαλής ή άβολα, είναι συμπεριφορά για να προβληματιστείς. Στον προβληματισμό σου αυτόν, εμπιστεύσου μια συζήτηση με τον άνθρωπο που έχεις απέναντί σου. Εάν έχει στοιχεία δεκτικότητας στις ανησυχίες σου και αντιδρά πολιτισμένα, έχεις ένα ενθαρρυντικό στοιχείο. Η απορριπτική ή αμυντική στάση είναι συμπεριφορές που πρέπει να σε βάλουν σε σκέψη.\nΥπάρχουν μελέτες που εντοπίζουν ορισμένες πτυχές των σχέσεων που μπορεί να προβλέπουν μελλοντική κακοποίηση ή βία.\nΣημαντικός δείκτης είναι η κατάχρηση αλκοόλ και ουσιών.\nΤο αλκοόλ χρησιμοποιείται ως τρόπος αντιμετώπισης των συναισθημάτων ή της κατάθλιψης που σχετίζεται με την βία. Και υπάρχει η συσχέτιση αλκοόλ και αυξημένων ποσοστών βίας.\nΕνδείξεις ελέγχου, οι οποίες σηματοδοτούν πιθανότητα μελλοντικής βίας:\nΤηλεφωνεί για να επιβεβαιώσει ότι βρίσκεσαι εκεί που είχες πει ότι θα είσαι\nΕμφανίζεται ξαφνικά για να ελέγξει με ποιον είσαι\nΣε χειρίζεται συναισθηματικά\nΜονοπωλεί τον χρόνο σου\nΑπειλή για αντίποινα σε περίπτωση απιστίας\nΣυνεχόμενη αγωνία για το που βρίσκεσαι\nΕάν είσαι σε μια τέτοια σχέση, είναι σημαντικό να αναπτύξεις ένα ασφαλές σχέδιο αποχώρησης από τη σχέση. Είναι προτιμότερο να μην φύγεις εν θερμώ ή με ένταση. Λάβε βοήθεια από έμπειρους επαγγελματίες που μπορούν να καθοδηγήσουν και να σχεδιάσουν μαζί σου μια μέθοδο αποχώρησης.\nΕάν γνωρίζεις κάποια που βρίσκεται σε κακοποιητική σχέση, θα πρέπει να είσαι προσεχτικός/ή στον τρόπο που την συμβουλεύεις. Μάθε και ενημέρωσε την φίλη σου για τα σημάδια μιας κακοποιητικής σχέσης.\nΕίμαστε μεσογειακός λαό και γενικά εκρηκτικός. Ίσως και σε κάποιες ηλικίες αναζητάς το πάθος και σίγουρα υπάρχουν περιπτώσεις που μπορεί να το βιώσεις.\nΤο θέμα είναι μην γίνει το πάθος, λάθος!\nPrevious Post Ο χρόνος μπροστά στην οθόνη για τα παιδιά.\nNext Post Η επίπτωση των πυρκαγιών στην ψυχική υγεία


Ιατρικά ζητήματα του καπνίσματος - Εφαρμοσμένη / Συμβουλευτική Ψυχολογία\nΙατρικά ζητήματα και κάπνισμα\nΤο κάπνισμα προκαλεί στένωση των αγγείων και παραγωγή χοληστερίνης, η οποία προάγει την αρτηριοσκλήρωση. Με τους μηχανισμούς αυτούς το κάπνισμα βλάπτει τη λειτουργία των στεφανιαίων αγγείων, όπως και άλλων αγγείων και οδηγεί στην εκδήλωση στεφανιαίας νόσου.\nΤο κάπνισμα αποτελεί έναν από τους κύριους παράγοντες κινδύνου της στεφανιαίας νόσου. Ευθύνεται περίπου για το 30 - 40% του συνόλου των θανάτων από τη νόσο, ενώ ειδικά στις ηλικίες κάτω των 65 ετών, για το 45% των θανάτων στους άνδρες και το 41% στις γυναίκες (US DHHS 1989).\nΣτα άτομα άνω των 65 ετών, ευθύνεται για το 15 - 20% των θανάτων από τη νόσο. Ο κίνδυνος προσβολής από στεφανιαία νόσο είναι στους καπνιστές περίπου 2-3 φορές υψηλότερος από ότι στους μη καπνιστές. Ο σχετικός κίνδυνος είναι υψηλότερος στις ηλικίες κάτω των 55 ετών (US DHHS 2000). Ο κίνδυνος εξαρτάται σε σημαντικό βαθμό από τον αριθμό των τσιγάρων.\nΑπό διάφορες έρευνες φαίνεται, ότι αυτοί που καπνίζουν μέχρι 10 τσιγάρα την ημέρα έχουν 25-30% μεγαλύτερη πιθανότητα εκδήλωσης στεφανιαίας νόσου από τους μη καπνιστές, αυτοί που καπνίζουν 10 - 20 τσιγάρα την ημέρα έχουν 30 - 50% μεγαλύτερη πιθανότητα (σχετικός κίνδυνος 1,24 - 1,89), αυτοί που καπνίζουν 20 - 40 τσιγάρα πιθανότητα 75% μεγαλύτερη (σχετικός κίνδυνος 1,76 - 2,15)και αυτοί που καπνίζουν πάνω από 40 τσιγάρα πιθανότητα 100% μεγαλύτερη από τους μη καπνιστές (σχετικός κίνδυνος 1,94 - 2,41) (Fielding 2002).\nΣτους μη καπνιστές που εκτίθενται παθητικά στο κάπνισμα στην οικογένεια ή στη δουλεά τους, ο κίνδυνος εκδήλωσης καρδιοπάθειας είναι 25 - 30% μεγαλύτερος σε σχέση με τους μη καπνιστές (US DHHS 2000).\nΤο κάπνισμα αποτελεί τη σημαντικότερη αιτία πρόκλησης καρκίνου και ευθύνεται για περίπου το 30% του συνόλου των θανάτων από καρκίνο. Συγκεκριμένα, το κάπνισμα ευθύνεται για:\nTο 70 - 90% των θανάτων από καρκίνο του πνεύμονα.\nΤο 75 - 85% των θανάτων από καρκίνο του λάρυγγα.\nTo 50 - 75% των θανάτων από καρκίνο στόματος, φάρυγγα και οισοφάγου.\nΤο 30 - 50% των θανάτων από καρκίνο της ουροδόχου κύστης και των νεφρών.\nΤο 20 - 25% των θανάτων από καρκίνο του παγκρέατος, του στομάχου και μικρότερα ποσοστά άλλων καρκίνων.\nΗ πιθανότητα προσβολής από καρκίνο του πνεύμονα είναι στους καπνιστές κατά 23,3 φορές μεγαλύτερη στους άνδρες και κατά 12,7 φορές στις γυναίκες σε σχέση με τους μη καπνιστές. Αντίστοιχα, πολύ υψηλότερη είναι η πιθανότητα προσβολής από καρκίνο, στόματος, φάρυγγα, οισοφάγου, αλλά και διπλάσια έως τριπλάσια η πιθανότητα για καρκίνο ουροδόχου κύστης, νεφρών, παγκρέατος, κ.ά.\nΠαραδοσιακά, ο καρκίνος του πνεύμονα ήταν μια ασθένεια κυρίως των ανδρών. Από το Δεύτερο Παγκόσμιο Πόλεμο και μετά, λόγω του ότι το κάπνισμα στις γυναίκες άρχισε να γίνεται κοινωνικά αποδεκτό, η συχνότητα του καρκίνου του πνεύμονα στις γυναίκες άρχισε να αυξάνεται προοδευτικά.\nΑπό το 1987 ο καρκίνος του πνεύμονα έγινε η πρώτη αιτία θανάτου στις Αμερικανίδες, ξεπερνώντας ακόμα και τον καρκίνο του στήθους. Μάλιστα, ο αριθμός των γυναικών που πεθαίνουν λόγω καρκίνου του πνεύμονα, είναι μεγαλύτερος από ότι το άθροισμα των θανάτων λόγω καρκίνων του μαστού και του παχέος εντέρου, που είναι αντίστοιχα η δεύτερη και τρίτη κυριότερη αιτία θανάτων λόγω καρκίνου στις γυναίκες.\nΗ παρατηρούμενη διαφορά στο σχετικό κίνδυνο μεταξύ ανδρών και γυναικών οφείλεται σε πολλούς παράγοντες, όπως την ηλικία έναρξης, τη διάρκεια του καπνίσματος, το μέσο αριθμό τσιγάρων, το βάθος εισπνοής, την ηλικία διακοπής κ.λπ. Συγκεκριμένα έχει αποδειχθεί, ότι ο κίνδυνος εκδήλωσης καρκίνου στους καπνιστές εξαρτάται κυρίως από:\nΤον αριθμό των τσιγάρων που καπνίζουν. Ο κίνδυνος θανάτου από καρκίνο σε άνδρες που καπνίζουν κατά μέσο όρο κάτω από 10 τσιγάρα την ημέρα είναι 4 - 5 φορές μεγαλύτερος σε σύγκριση με τους μη καπνιστές, ενώ σε όσους καπνίζουν πάνω από 20 τσιγάρα, 15 - 20 φορές μεγαλύτερος (IARC 2002). Στις γυναίκες, ο σχετικός κίνδυνος φαίνεται να είναι κάπως μικρότερος από ότι στους άνδρες καπνιστές.\nΤην ηλικία έναρξης του καπνίσματος. Σε όσους άρχισαν το κάπνισμα σε ηλικία κάτω των 15 ετών, η πιθανότητα θανάτου από καρκίνο του πνεύμονα είναι 17 - 19 φορές μεγαλύτερη από τους μη καπνιστές, ενώ σε όσους άρχισαν σε ηλικία άνω των 25 ετών ο κίνδυνος είναι 4 - 5 φορές μεγαλύτερος από τους μη καπνιστές (US DHHS 1989).\nΤη συνολική διάρκεια της καπνιστικής συνήθειας, παράγοντας που φαίνεται ότι έχει ιδιαίτερη σημασία. Αν υποθέσουμε ότι ο τριπλασιασμός του αριθμού των τσιγάρων που καταναλώνονται ημερησίως οδηγεί σε τριπλασιασμό του κινδύνου για καρκίνο του πνεύμονα, ο τριπλασιασμός της διάρκειας της καπνιστικής συνήθειας μπορεί να οδηγήσει σε 100πλασιασμό του κινδύνου (IARC 2002).\nΣε όσους εκτίθενται παθητικά στο κάπνισμα, ο κίνδυνος προσβολής από καρκίνο του πνεύμονα είναι κατά 20 - 30% μεγαλύτερος από τους μη καπνιστές (US DHHS 2000).\nΕίναι επίσης χαρακτηριστικό, ότι παρά τη μεγάλη μείωση στην περιεκτικότητα των τσιγάρων σε πίσσα και τη χρήση φίλτρων που παρατηρήθηκε μετά το 1980, δεν παρατηρείται ουσιαστική μείωση του κινδύνου στους καπνιστές. Φαίνεται δηλαδή ότι τα «ελαφρά» τσιγάρα ή το φίλτρο δεν μειώνουν τον κίνδυνο (US DHHS 2000).\nΚάπνισμα και χρόνιες πνευμονοπάθειες\nΤο κάπνισμα αποτελεί την αιτία του 80-85% των κρουσμάτων από χρόνιες αποφρακτικές πνευμονοπάθειες (χρόνια βρογχίτιδα, άσθμα, πνευμονικό εμφύσημα) (US DHHS 2004). Η κλιμάκωση του κινδύνου εμφάνισης της νόσου σε συνάρτηση με τον αριθμό των καταναλισκόμενων τσιγάρων είναι περίπου ίδια με εκείνη που παρατηρείται στον καρκίνο του πνεύμονα.\nΔηλαδή, οι καπνιστές μισού, ενός, δύο ή άνω των δύο πακέτων τσιγάρων την ημέρα, έχουν αντίστοιχα 5, 10, 15 και 20 φορές μεγαλύτερο κίνδυνο θανάτου από χρόνιες αποφρακτικές πνευμονοπάθειες σε σύγκριση με τους μη καπνιστές (Fielding 2002). Οι μη καπνιστές που εκτίθενται παθητικά στο κάπνισμα και ιδίως τα παιδιά, αντιμετωπίζουν επίσης σημαντικά υψηλότερο κίνδυνο προσβολής από χρόνιες πνευμονοπάθειες σε σχέση με τους μη καπνιστές (US DHHS 2000).\nΆλλες συνέπειες του καπνίσματος\nΤο κάπνισμα έχει 50 τρόπους να σου καταστρέψει τη ζωή μέσω μιας ασθένειας και περισσότερους από 20 τρόπους για να σε οδηγήσει στο θάνατο. Πολλές ιατρικές καταστάσεις μπορεί να προκαλέσουν χρόνια προβλήματα υγείας. Αυξημένος κίνδυνος για τους καπνιστές, ασθένεια ούλων, μυϊκές βλάβες, κυνάγχη, πόνος λαιμού, πόνος στην πλάτη, νύστα - υπνηλία (ανώμαλη κίνηση ματιών), Buerger's ασθένειες (βαριά ασθένεια του κυκλοφορικού), οφθαλμικές, μυκητομολύνσεις, καταρράκτης, οστεοπόρωση, πολύποδας παχέος εντέρου, οστεοαρθρίτιδα, Crohn's Χρόνιες παθήσεις, ανικανότητα στύσης, κατάθλιψη, PVD, διαβήτης, πνευμονία, απώλεια ακοής, ψωρίαση, γρίπη, ρυτίδωση δέρματος, ανικανότητα, στομαχικό έλκος, οπτική νευροπάθεια, ρευματοειδής αρθρίτιδα, τραυματισμοί συνδέσμων, πληγές στους τένοντες, εκφυλισμός κηλίδας, αμβλυωπία καπνού (απώλεια όρασης), φυματίωση, απώλεια δοντιών.\nΛειτουργίες που υποβαθμίζονται στους καπνιστές\nΕκσπερμάτωση (απώλεια όγκου), μείωση ποσότητας σπέρματος, γονιμότητα, μείωση κινητικότητας σπέρματος, ανοσοποιητικό σύστημα, μικρότερη ικανότητα σπέρματος να εισχωρήσει στο ωάριο, εμμηνόπαυση (πρόωρη έναρξη), αυξάνουν οι σπερματικές ανωμαλίες.\nΆσθμα, σοβαρές ασθένειες, χρόνια ρινίτιδα (φλεγμονή της μύτης) MS, διαβήτης αμφιβληστροειδούς χιτώνα (μάτια), οπτική νευρίτιδα.\nΕκδήλωση ασθενειών σε βαρύτερη μορφή στους καπνιστές\nΚοινό κρυολόγημα, πνευμονία , νόσος του Crohn, φυματίωση, γρίπη.\nΈνας στους δύο μακροχρόνιους καπνιστές θα πεθάνει πρόωρα εξ αιτίας του καπνίσματος και οι μισοί από αυτούς αυτούς σε μέση ηλικία. Οι περισσότεροι πεθαίνουν από μία εκ των τριών ασθενειών που συνδέονται με το κάπνισμα, όπως ο καρκίνος των πνευμόνων, η χρόνια αποφρακτική πνευμονοπάθεια (βρογχίτιδα και εμφύσημα) και οι χρόνιες καρδιακές παθήσεις.\nΣεξουαλική ζωή και Αναπαραγωγή\nTo κάπνισμα μπορεί να επηρεάσει τη γονιμότητα γυναικών και ανδρών, τη σεξουαλική λειτουργία των ανδρών, την υγεία των εγκύων, την υγεία των εμβρύων, των νεογνών και των μικρών παιδιών. Εκτιμάται ότι η γονιμότητα των γυναικών που καπνίζουν μπορεί να μειωθεί κατά 28% σε σύγκριση με τις μη καπνίστριες. Το κάπνισμα αυξάνει τον κίνδυνο ανικανότητας των ανδρών κατά 50%. Το κάπνισμα σε συνδυασμό με τη χρήση αντισυλληπτικών χαπιών αυξάνει στο 10πλάσιο τον κίνδυνο εμφάνισης καρδιοαγγειακών παθήσεων.\nΕπίδραση του καπνίσματος στην εμφάνιση\nΤο κάπνισμα προσβάλλει σοβαρά όχι μόνο τα εσωτερικά όργανα αλλά και την εμφάνιση (παρουσιαστικό) του καπνιστού αλλοιώνοντας το δέρμα, το ατομικό βάρος και τη μορφή.\nΤο κάπνισμα επιδρά στο δέρμα με δύο τρόπους: Το περιβάλλον με καπνό τσιγάρου έχει ξηραντική επίδραση επί της επιδερμίδας. Το κάπνισμα μειώνει τη ροή του αίματος προς το δέρμα, περιορίζοντας το οξυγόνο με αποτέλεσμα να του στερεί τις ουσιαστικές θρεπτικές ουσίες. Επίσης επηρεάζει το δέρμα δημιουργώντας ρυτίδες γύρω από τα μάτια και το στόμα και κιτρινίλα στα δάχτυλα, νύχια και δόντια.\nΌταν κάποιος διακόψει το κάπνισμα αυξάνει το βάρος του κατά 2 - 3 κιλά. Η ακριβής αιτία του φαινομένου αυτού είναι άγνωστη, αλλά μπορεί εν μέρει να συνδεθεί με το ότι το κάπνισμα αυξάνει το μεταβολισμό. Άλλωστε, η νικοτίνη δρα ως κατασταλτικό της όρεξης. Οι καπνιστές φαίνεται να συγκρατούν μεγαλύτερες ποσότητες λίπους στο σώμα τους, οδηγούμενοι σε αυξημένο κίνδυνο για διαβήτη, καρδιοαγγειακά νοσήματα, υψηλή πίεση, προβλήματα χοληδόχου κύστης και καρκίνο της μήτρας


Ισοπαλία 1-1 για τον Αμβρακικό Βόνιτσας κόντρα στον Αετό Αγιάς - Αθλητική Ενημέρωση Λευκάδα Πρέβεζα\nΑ΄ΕΠΣ ΠΡΕΒΕΖΑΣ-ΛΕΥΚΑΔΑΣ - 12/02/2022\nΙσοπαλία 1-1 για τον Αμβρακικό Βόνιτσας κόντρα στον Αετό Αγιάς\nΧωρίς νίκη για πέμπτο συνεχόμενο παιχνίδι και χωρίς τρίποντο μέσα στο 2022 παραμένει ο ΠΑΣ ΑΜΒΡΑΚΙΚΟΣ, ο οποίος σε παιχνίδι για την 15η αγωνιστική του πρωταθλήματος της Α κατηγορίας της ΕΠΣ ΠΡΕΒΕΖΑΣ ΛΕΥΚΑΔΑΣ έμεινε στο 1-1, απέναντι στον ΑΕΤΟ ΑΓΙΑΣ.\nΤιμώμενο πρόσωπο της συνάντησης ήταν ο Παναγιώτης Κυριακίδης, ο νεαρός ποδοσφαιριστής του ΠΑΣ ΑΜΒΡΑΚΙΚΟΥ ο οποίος στο προηγούμενο παιχνίδι πρωταθλήματος είχε νιώσει μία έντονη δυσφορία και είχε μεταφερθεί στο νοσοκομείο όπου παρέμεινε για νοσηλεία. Μετά το εξιτήριο που πήρε έγινε γνωστό πως ο αγαπημένος όλων μας «Τσίτσο», όπως είναι το παρατσούκλι του θα μείνει εκτός αγωνιστικών υποχρεώσεων τουλάχιστον για την φετινή σεζόν για να ξεπεράσει το πρόβλημα υγείας που αντιμετωπίζει.\nΣτο αγωνιστικό κομμάτι, ο ΠΑΣ ΑΜΒΡΑΚΙΚΟΣ στο 27ο λεπτό είχε μεγάλη ευκαιρία με τον Σταύρου να ανοίξει το σκορ, αλλά σύμφωνα με τον βοηθό διαιτητή η μπάλα μετά το πλασέ του επιθετικού της ομάδας μας δεν πέρασε την γραμμή του τέρματος των φιλοξενουμένων, κάτι που αμφισβήτησαν έντονα οι γηπεδούχοι.\nΣτο 39ο λεπτό η ομάδα μας είχε ακόμη μία ευκαιρία να ανοίξει το σκορ όταν στο 39ο λεπτό ο Βασίλας επιχείρησε ένα σουτ, αλλά η μπάλα κατέληξε σε κόρνερ μετά από επέμβαση του πορτιέρο του ΑΕΤΟΥ.\nΤο γκολ για τον ΠΑΣ ΑΜΒΡΑΚΙΚΟ ήρθε στο 55΄όταν ο Σταύρου με κοντινό πλασέ μετά από ασίστ του Νταλιάρδα από τα δεξιά έκανε το 1-0 και έσπευσε να αφιερώσει το γκολ στον Κυριακίδη. Ο ίδιος παίκτης στο 57’ είχε μεγάλη ευκαιρία να διπλασιάσει τα προσωπικά του τέρματα και της ομάδας, αλλά το σουτ που επιχείρησε έφυγε λίγο άουτ.\nΚαι όπως γίνεται συνήθως σε αυτές τις περιπτώσεις, οι φιλοξενούμενοι στην αμέσως επόμενη φάση έφεραν το ματς στα ίσα με σουτ του Βέκιου (58’).\nΣτο 68ο λεπτό ο Σταύρου και πάλι έστειλε την μπάλα άουτ με κεφαλιά και στις καθυστερήσεις ο ΑΕΤΟΣ ΑΓΙΑΣ θα μπορούσε να είχε φύγει με τη νίκη από την Βόνιτσα, αλλά το πλασέ του Βέκιου Α.Σ. σταμάτησε στο δεξί κάθετο δοκάρι του Τρανουλίδη.\nΠΑΣ ΑΜΒΡΑΚΙΚΟΣ (ΚΟΝΙΔΑΡΗΣ – ΧΑΝΤΖΑΡΑΣ): ΤΡΑΝΟΥΛΙΔΗΣ, ΒΑΣΙΛΑΣ, ΙΑΣΩΝΙΔΗΣ Θ., ΙΩΑΝΝΟΥ, ΝΤΑΛΑΡΔΑΣ, ΜΠΟΥΡΔΟΥΒΑΛΗΣ, ΟΡΦΑΝΟΣ, ΚΑΤΑΓΗΣ (56’ ΧΑΙΔΑΚΗΣ), ΦΕΡΕΝΤΙΝΟΣ (76’ ΜΠΟΥΖΙ), ΣΤΑΥΡΟΥ, ΚΑΛΟΓΕΡΗΣ.


Η διαδικασία εκλογής του νέου Μητροπολίτη Τρίκκης και Σταγών - trikalaIN\nΗ διαδικασία εκλογής του νέου Μητροπολίτη Τρίκκης και Σταγών\nΜετά την παραίτηση του πρώην Μητροπολίτη Τρίκκης και Σταγών κ. Αλεξίου, την αποδοχή από την Ιερά Σύνοδο της Εκκλησίας της Ελλάδος και την έκδοση του Προεδρικού Διατάγματος που αναγγέλλει σε «χηρεία» την Ιερά Μητρόπολη Τρίκκης και Σταγών ο Αρχιεπίσκοπος Αθηνών και Πάση Ελλάδος κ. Ιερώνυμος αποφάσισε να είναι ο ίδιος Τοποτηρητής δείχνοντας την βαρύτητα που έχει στην Ελληνική Εκκλησία η Μητρόπολη μας.\nΗ εκλογή του νέου Μητροπολίτη Τρίκκης και Σταγών θα γίνει στις 9 Οκτωβρίου μαζί με την εκλογή του νέου Μητροπολίτη Κεφαλληνίας.\nΣύμφωνα με το panagiaepiskepsi.gr με τον Καταστατικό Χάρτη της Εκκλησίας της Ελλάδος τα Μέλη της Ιεράς Συνόδου εκλέγουν δια μυστικής ψηφοφορίας τρεις υποψηφίους από τους εγγεγραμμένους στον κατάλογο προς Αρχιερατία Αρχιμανδρίτες που έχουν πανεπιστημιακή μόρφωση ή αλλιώς το λεγόμενο «τριπρόσωπο», δηλαδή οι τρεις επικρατέστεροι ανάλογα με τις ψήφους που συγκέντρωσαν. Από την δεύτερη ψηφοφορία θα εκλεγεί νέος Μητροπολίτης Τρίκκης και Σταγών ο πρώτος μεταξύ των τριών διά σχετικής πλειοψηφίας. Σε περίπτωση ισοψηφίας εκλέγεται ο έχων τα πρεσβεία της ιερωσύνης (δηλαδή αυτός που είναι παλαιότερος στην χειροτονία ως ιερέας).\nΑμέσως μετά ο νεοεκλεγείς εψηφισμένος Θεοφιλέστατος θα δώσει το «μικρό μήνυμα» ενώπιον των Αρχιερέων. Στο μικρό μήνυμα ο εψηφισμένος ενώπιον του Μακαριωτάτου και των Μητροπολιτών εκείνη τη στιγμή και ενώ του έχει ανακοινωθεί η εκλογή του αποδέχεται και ευχαριστεί για την εκλογή.\nΣτη συνέχεια, θα μεταβούν, ο Μακαριώτατος Αρχιεπίσκοπος, οι Αρχιερείς, ο Αρχιγραμματέας, ο εψηφισμένος, κλήρος και λαός στο Καθολικό της Ιεράς Μονής Πετράκη για το «μεγάλο μήνυμα».\nΤο «μεγάλο μήνυμα» έχει τελετουργικό χαρακτήρα και αφού προηγηθεί από τον εψηφισμένο μια μικρή ακολουθία στην συνέχεια ο Αρχιγραμματέας διαβάζει το πρακτικό εκλογής και ο εψηφισμένος αναγινώσκει ένα μικρό κείμενο που πλέον επίσημα αποδέχεται την εκλογή για την Μητρόπολη και διαβεβαιώνει ότι θα επιτελέσει με όλες του τις δυνάμεις τα καθήκοντα της διακονίας που του έλαχε και θα τηρήσει τους Ιερούς Κανόνες.\nΗ ημέρα Χειροτονίας του νέου Μητροπολίτη Τρίκκης και Σταγών θα είναι η Κυριακή 11 Οκτωβρίου και ήδη υπάρχει κινητοποίηση από της ενορίες της Ιεράς Μητροπόλεως ώστε να μεταβούν στην Αθήνα με ναυλωμένα λεωφορεία κληρικοί και Λαϊκοί για να αναφωνήσουν το «Άξιος».\nΤα ζώα και τα ΖΩΑ… στην πλατεία Βουβής!\nΑπάτη στην περιοχή των Τρικάλων… στο όνομα της ΦΛΟΓΑ μας